text:
UTUMIKI KOMANSO MOYO WATHU WACHIKHRISTU–NDANDANDA YA MISONKHANO JULY 2016
Zitsanzo za Ulaliki
Mfundo zokuthandizani pogawira Nsanja ya Olonda ndi kabuku ka Uthenga Wabwino Wochokera kwa Mulungu. Gwiritsani ntchito zitsanzozi kuti mupange ulaliki wanuwanu.
CHUMA CHOPEZEKA M’MAWU A MULUNGU
Tamandani Yehova Wakumva Pemphero
N’chifukwa chiyani muyenera kupempha Yehova kuti akuthandizeni kukwaniritsa zimene munamulonjeza? Kodi mungasonyeze bwanji kuti mumakhulupirira Yehova mukamapemphera? (Masalimo 61-65)
MOYO WATHU WACHIKHRISTU
Tizikhala Moyo Wosalira Zambiri Kuti Tizitumikira Bwino Mulungu
Kodi kukhala moyo wosalira zambiri kungakuthandizeni kuti muzitha kuchita chiyani? Kodi mungatsanzire bwanji moyo umene Yesu ankakhala?
CHUMA CHOPEZEKA M’MAWU A MULUNGU
Anthu a Mulungu ndi Odzipereka Potumikira Yehova
Kodi tikuphunzira chiyani kwa Davide pa nkhani ya kudzipereka kwa Mulungu? Kodi anthu odzipereka kwa Yehova amafunitsitsa kuchita chiyani? (Masalimo 69-72)
MOYO WACHIKHRISTU
Kodi Mungachite Upainiya kwa Chaka Chimodzi?
Anthu amene amasintha zinthu zina pa moyo wawo kuti achite upainiya amakhala osangalala komanso amapeza madalitso ambiri.
MOYO WACHIKHRISTU
Ndandanda ya Upainiya Wokhazikika
Mungadabwe kudziwa kuti ngakhale anthu amene amadwaladwala kapena amene amagwira ntchito akhoza kuchita upainiya wokhazikika.
CHUMA CHOPEZEKA M’MAWU A MULUNGU
Tiziganizira Zinthu Zabwino Zimene Yehova Wachita
Kodi ndi zinthu ziti zimene Yehova wakhala akuchita? Kodi kuganizira zimenezi kungatithandize bwanji? (Masalimo 74-78)
CHUMA CHOPEZEKA M’MAWU A MULUNGU
Kodi Munthu Wofunika Kwambiri pa Moyo Wanu ndi Ndani?
Munthu amene analemba Salimo 83 anasonyeza kuti Yehova anali wofunika kwambiri pa moyo wake. Kodi nafenso tingatani kuti tizisonyeza kuti Yehova ndi wofunika kwambiri pa moyo wathu?


c: text/html

text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Burundi
Les Témoins de Jéhovah
Uprona Boulevard
Corner of Muyinga Ave., Rohero II
BUJUMBURA
BURUNDI
+257 2224-1110
+257 2224-5564
+257 2224-8112
Kuona Malo
Lolemba mpaka Lachisanu
8:00 a.m. mpaka 11:00 a.m. ndi 1:00 p.m. mpaka 4:00 p.m.
Nthawi yonse: Ola limodzi
Zimene Timachita
Timamasulira mabuku a nkhani za m’Baibulo komanso timatulutsa zinthu zina zomvetsera m’Chirundi. Timatumiza mabuku m’mipingo ndiponso timagulu toposa 280.

robotstxt: allowed

filter: keep


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
24 Patapita masiku asanu, kunafika mkulu wa ansembe Hananiya+ pamodzi ndi akulu ena, komanso munthu wina wodziwa kulankhula, dzina lake Teritulo. Iwo ananeneza+ Paulo kwa bwanamkubwa.+
2 Teritulo atapatsidwa mwayi kuti alankhulepo, anayamba kuneneza Paulo. Iye anati:
“Tili pa mtendere wochuluka+ chifukwa cha inu, komanso zinthu zikusintha mu mtundu wathuwu chifukwa cha nzeru zanu zoona patali.
3 Choncho nthawi zonse komanso kulikonse, Inu Wolemekezeka+ a Felike, ife timayamikira kwambiri kulandira nzeru zanuzo.
4 Koma kuti ndisakutayitseni nthawi, ndikupempha chonde kuti mumve mawu athu pang’ono, mwa kukoma mtima kwanu.
5 Ife tapeza kuti munthu uyu ndi wovutitsa kwabasi,+ ndipo akuyambitsa zoukira boma+ pakati pa Ayuda onse padziko lapansi kumene kuli anthu. Ndiponso ndi mtsogoleri wa gulu lampatuko wa Anazareti.+
6 Iyeyu anayesanso kudetsa kachisi,+ ndipo tinamugwira.
7 ——
8 Mutamufunsa, mungathe kutsimikizira nokha zonse zimene tikumunenezazi.”
9 Atanena zimenezi Ayuda nawonso analowerera kumuukira. Iwo anali kunena motsindika kuti zimenezo n’zoonadi.
10 Pamene bwanamkubwayo anagwedezera Paulo mutu kuti alankhule, Paulo anayankha kuti:
“Ine podziwa bwino kuti mwakhala woweruza wa mtundu uwu kwa zaka zambiri, ndine wokondwa kuti ndilankhule podziteteza+ pa zimene akundinenezazi.
11 Inu mukhoza kupeza umboni wakuti sipanapite masiku 12 kuchokera pamene ine ndinapita ku Yerusalemu kukapembedza Mulungu.+
12 Ndipo iwowa sanandipezepo m’kachisi+ ndikutsutsana ndi wina aliyense, ngakhale kuyambitsa chipolowe+ m’masunagoge kapena pena paliponse mumzindawu.
13 Ngakhalenso panopa sangathe kukupatsani umboni+ wa zimene akundinenezazi.
14 Komatu ndikuvomereza izi kwa inu: Njira yolambirira imene iwo akuitcha ‘gulu lampatuko,’ ndi njira imene ine ndikuchitira utumiki wopatulika kwa Mulungu wa makolo anga.+ Pakuti ndimakhulupirira zonse zimene zili m’Chilamulo+ ndi Zolemba za aneneri.
15 Ndipo ine ndili ndi chiyembekezo+ mwa Mulungu, chimenenso anthu awa ali nacho, kuti kudzakhala kuuka+ kwa olungama+ ndi osalungama omwe.+
16 Pambali imeneyi, ndikuyesetsa mwakhama, kuchita mozindikira+ kuti ndisapalamule kwa Mulungu kapena kwa anthu.
17 Choncho pambuyo pa zaka zambiri, ndinabwera kudzapatsa mtundu wanga mphatso zachifundo, ndiponso kudzapereka nsembe.+
18 Pamene ndinali kuchita zimenezi, anandipeza m’kachisi nditadziyeretsa monga mwa mwambo,+ koma panalibe khamu la anthu kapena wochita phokoso. Kumeneko kunali Ayuda ena ochokera m’chigawo cha Asia.
19 Amenewo ndiwo anali oyenera kupezeka pano pamaso panu kudzandineneza ine akanakhala ndi chifukwa chondiimbira mlandu.+
20 Kapena, muwalole anthu ali panowa, afotokoze okha ngati anandipeza ndi cholakwa chilichonse pamene ndinaimirira pamaso pa Khoti Lalikulu la Ayuda.
21 Mawu amodzi okha amene ine ndinafuula, pamene ndinaimirira pakati pawo ndi akuti, ‘Ine lero ndikuweruzidwa pamaso panu chifukwa cha nkhani ya kuuka kwa akufa!’”+
22 Komabe Felike,+ ankadziwa bwino kwambiri nkhani yokhudza Njira imeneyi,+ choncho anaimitsa mlanduwo ndi kunena kuti: “Ndidzagamula mlandu wanuwu akadzafika Lusiya+ mkulu wa asilikali.”
23 Choncho analamula kapitawo wa asilikali kuti amuyang’anire munthuyu ndi kumupatsako ufulu, ndi kuti asaletse munthu aliyense mwa anthu a mtundu wake kumutumikira.+
24 Patapita masiku angapo, Felike+ anafika pamodzi ndi mkazi wake Durusila, amene anali mayi wachiyuda.+ Choncho Felike anaitanitsa Paulo ndi kumumvetsera pamene anali kufotokoza za kukhulupirira Khristu Yesu.+
25 Koma pamene anali kulankhula za chilungamo,+ za kudziletsa,+ ndi za chiweruzo+ chimene chikudzacho, Felike anachita mantha ndipo anayankha kuti: “Basi, padakali pano ungapite, ndikadzapeza nthawi ndidzakuitananso.”
26 Pa nthawi imodzimodziyo, anali kuyembekezera kuti Paulo amupatse ndalama.+ Pa chifukwa chimenechi anali kumuitanitsa kawirikawiri n’kumakambirana naye.+
27 Koma zaka ziwiri zitatha, Felike anachoka ndipo Porikiyo Fesito ndi amene analowa m’malo mwake. Koma popeza kuti Felike ankafuna kuti Ayuda azimukonda,+ anangomusiya m’ndende Paulo.
Patsani ena
Patsani ena
Machitidwe 24
Baibulo la Dziko Latsopano la Malemba Opatulika
https://www.jw.org/finder?docid=1011452&Book=44&Chapter=24&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D24%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
KODI ZINANGOCHITIKA ZOKHA?
Nyerere Yokhala ndi Zinthu Zoiteteza ku Dzuwa
M’CHIPULULU cha Sahara mumapezeka nyerere zamtundu winawake zomwe zimatha kukhala m’malo otentha kwambiri omwe nyama zina sizingakhale. Masana, nyama zina zimene zimadya nyerere zamtunduwu zikabisala chifukwa cha dzuwa loswa mtengo, nyererezi zimapeza mwayi wotuluka ku una n’kumakafufuza zakudya. Zina mwa zakudyazi zimakhala tizilombo tomwe tafa ndi kutentha.
Taganizirani izi: Nyerereyi imatha kukhala pamalo otentha kwambiri chifukwa ili ndi cheya pamwamba komanso m’mbali mwa thupi lake koma kumimba kwake n’kopanda cheya. Cheyachi (1, 2), chimapangitsa kuti nyerereyi izioneka ya siliva. Cheya chilichonse chinapangidwa ngati kachubu kakang’ono kwambiri kokhala ndi mbali zitatu (3). Mbali ziwiri zam’mwamba zimakhala ndi timizere tating’ono kwambiri pomwe mbali yam’munsi imakhala yosalala. Izi zimathandiza nyerereyi m’njira ziwiri. Choyamba, cheyachi chimaiteteza ku cheza cha dzuwa. Chachiwiri, chimathandiza kuti isamatenthedwe kwambiri ndi zinthu zotentha zimene zaizungulira. Komanso popeza kumimba kwake n’kopanda cheya, khungu lakumimbako limatha kubweza kutentha kumene kukuchokera mumchenga. *
Nyerereyi singathe kukhala ndi moyo ngati thupi lake litatentha madigiri oposa 53.6. Koma chifukwa cha mmene inapangidwira, thupi lakeli silitentha kuposa pamenepa ngakhale kunja kutatentha kwambiri. Akatswiri akuyesetsa kuti apange zinthu zoziziritsira nyumba komanso zinthu zina popanda kugwiritsa ntchito mafani kapena zipangizo zina potengera mmene thupi lanyerereyi linapangidwira.
Kodi inuyo mukuganiza bwanji? Kodi zinangochitika zokha kuti nyerereyi ikhale ndi zinthu zoiteteza ku dzuwa, kapena pali winawake amene anailenga chonchi?
^ ndime 4 Pali zinthu zinanso zimene zimathandiza nyerereyi kukhala m’malo otentha kwambiri. Ili ndi mapulotini apadera m’thupi mwake amene sasungunuka akatenthedwa kwambiri. Ilinso ndi miyendo yaitali yomwe imaithandiza kuti isamayandikane ndi mchenga wotentha komanso kuti izithamanga kwambiri. Chinthu chinanso chimene chimaithandiza n’chakuti imatha kulondola una wake mosavuta ndiponso mwamsanga isanapserere ndi dzuwa.


text:
MUTU 2
Baibulo Ndi Buku Lochokera Kwa Mulungu
Kodi Baibulo ndi losiyana bwanji ndi mabuku ena?
Kodi mfundo za m’Baibulo zingakuthandizeni bwanji kupirira mavuto anu?
N’chifukwa chiyani simuyenera kukayikira kuti maulosi onse a m’Baibulo adzakwaniritsidwa?
1, 2. N’chifukwa chiyani tinganene kuti Baibulo ndi mphatso yapadera kwambiri?
KODI munayamba mwalandirapo mphatso inayake kuchokera kwa mnzanu wapamtima? Sitikukayikira kuti munasangalala nayo kwambiri komanso inakupangitsani kudziwa kuti mnzanuyo amakukondani kwambiri. Nthawi zonse munthu ukalandira mphatso umadziwa kuti amene wakupatsa mphatsoyo amakuganizira. Muyenera kuti munamuthokoza kwambiri chifukwa cha mphatsoyo.
2 Baibulo ndi mphatso yochokera kwa Mulungu ndipo tiyenera kumuyamikira kwambiri chifukwa cha mphatsoyi. Buku limeneli ndi lapadera chifukwa limatifotokozera zinthu zimene sitikanatha kuzidziwa. Mwachitsanzo, limatiuza za kulengedwa kwa nyenyezi zakumwamba, dziko lapansi, komanso kulengedwa kwa mwamuna ndi mkazi oyamba. M’Baibulo muli mfundo zimene zingatithandize kupirira mavuto amene timakumana nawo. Limafotokozanso mmene Mulungu adzakwaniritsire cholinga chake n’kuchititsa kuti moyo ukhale wabwino kwambiri padzikoli. Zimenezi zikusonyeza kuti Baibulo ndi mphatso yapaderadi.
3. Kodi zimene Yehova anachita potipatsa Baibulo ndi umboni wa chiyani?
3 Kuwonjezera pamenepa, Baibulo limatifotokozeranso za Yehova Mulungu, yemwe anatipatsa mphatsoyi. Zimene anachita potipatsa buku lotere ndi umboni wakuti akufuna kuti timudziwe bwino. Ndipotu Baibulo lingakuthandizeni kuti mukhale pa ubwenzi ndi Yehova.
4. N’chiyani chimakuchititsani chidwi ndi kufalitsidwa kwa Baibulo?
4 Ngati muli ndi Baibulo, dziwani kuti muli ndi buku limene limapezeka ndi anthu ambiri kuposa buku lina lililonse. Baibulo lonse kapena mbali yake likupezeka m’zinenero pafupifupi 2,600 moti anthu oposa 90 pa 100 alionse padziko lapansi akhoza kulipeza. Mabaibulo oposa 1 miliyoni amafalitsidwa mlungu uliwonse. Mabaibulo onse amene apangidwa, kaya lonse lathunthu kapena mbali yake, ndi mabiliyoni ambiri. Palibe buku limene lafalitsidwa kwambiri ngati Baibulo.
5. N’chifukwa chiyani tinganene kuti Baibulo ‘linauziridwa ndi Mulungu’?
5 Komanso, Baibulo ‘linauziridwa ndi Mulungu.’ (Werengani 2 Timoteyo 3:16.) Kodi analiuzira bwanji? Baibulo limayankha lokha kuti: “Anthu analankhula mawu ochokera kwa Mulungu motsogoleredwa ndi mzimu woyera.” (2 Petulo 1:21) Mwachitsanzo: Tinene kuti gogo wokalamba wapempha mdzukulu wake kuti amulembere kalata. Maganizo ndi mawu ali m’kalatayo ndi a gogoyo. Choncho tingati kalatayo ndi ya gogoyo, osati ya mdzukulu wakeyo. N’chimodzimodzinso ndi uthenga umene uli m’Baibulo, ndi wa Mulungu osati wa anthu amene analilemba. N’chifukwa chake timanena kuti Baibulo lonse ndi “mawu a Mulungu.”—1 Atesalonika 2:13.
NKHANI ZAKE NDI ZOGWIRIZANA KOMANSO ZOLONDOLA
6, 7. N’chifukwa chiyani kugwirizana kwa nkhani za m’Baibulo kuli kochititsa chidwi?
6 Ntchito yolemba Baibulo inatenga zaka zoposa 1,600. Anthu amene anagwiritsidwa ntchito kulemba Baibulo anakhala ndi moyo pa nthawi zosiyanasiyana komanso ankagwira ntchito zosiyanasiyana. Ena anali alimi, asodzi, abusa, aneneri, oweruza komanso mafumu. Luka, yemwe analemba nawo Uthenga Wabwino, anali dokotala. Ngakhale kuti Baibulo linalembedwa ndi anthu osiyanasiyana, mfundo zake n’zogwirizana kuyambira m’buku la Genesis mpaka Chivumbulutso. *
7 Buku loyamba la m’Baibulo limatiuza mmene mavuto a anthu anayambira, pamene buku lomaliza limafotokoza kuti dziko lonse lapansi lidzakhala munda wokongola, kapena kuti paradaiso. Nkhani zonse za m’Baibulo zimafotokoza za zinthu zimene zinachitika zaka masauzande ambiri ndipo nkhani zimenezi zimatithandiza kumvetsa cholinga cha Mulungu ndi mmene adzachikwaniritsire. Kugwirizana kwa nkhani za m’Baibulo n’kochititsa chidwi kwambiri ndipo ndi mmenedi buku lochokera kwa Mulungu linayenera kukhalira.
8. Fotokozani zitsanzo zomwe zimasonyeza kuti Baibulo ndi lolondola pa nkhani za sayansi.
8 Baibulo ndi lolondola pa nkhani za sayansi. Ndipo ngakhale kuti linalembedwa kalekale, lili ndi mfundo zothandiza komanso zotsogola kwambiri. Mwachitsanzo, m’buku la Levitiko muli malamulo amene anaperekedwa kwa Aisiraeli okhudza ukhondo komanso kuika kwaokha anthu odwala matenda opatsirana. Koma pa nthawiyo mitundu ina sinkadziwa kalikonse pa nkhani ngati zimenezi. Baibulo linafotokozanso mfundo yolondola yoti dziko lapansi ndi lozungulira ngakhale kuti anthu pa nthawiyo anali ndi maganizo osiyanasiyana pa nkhaniyi. (Yesaya 40:22) Baibulo linanenanso molondola kuti dziko lapansi analikoloweka “m’malere.” (Yobu 26:7) Baibulo si buku la sayansi koma likamafotokoza nkhani zokhudza sayansi, limanena zolondola. Umu ndi mmenedi buku lochokera kwa Mulungu likufunika kukhalira.
9. (a) Kodi ndi zinthu ziti zimene zimasonyeza kuti Baibulo limafotokoza mbiri yakale molondola? (b) N’chifukwa chiyani olemba Baibulo ankafotokoza zinthu moona mtima?
9 Baibulo limafotokozanso mbiri yakale molondola. Limafotokoza zinthu momveka bwino moti nkhani zake zimatchula mayina enieni a anthu komanso mibadwo ya makolo awo. * Mosiyana ndi olemba mbiri yakale ena, omwe salemba chilichonse chokhudza kugonjetsedwa kwa mtundu wawo, olemba Baibulo ankalemba zinthu moona mtima moti ankalemba ngakhale zinthu zimene iwowo kapena mtundu wawo unalakwitsa. Mwachitsanzo, Mose analemba yekha m’buku la Numeri zinthu zimene analakwitsa n’kudzudzulidwa nazo mwamphamvu. (Numeri 20:2-12) Kufotokoza zinthu moona mtima chonchi sikupezeka kawirikawiri m’mabuku ena a mbiri yakale koma kumapezeka m’Baibulo chifukwa ndi buku lochokera kwa Mulungu.
M’BAIBULO MULI MFUNDO ZOTHANDIZA
10. N’chifukwa chiyani sizodabwitsa kuti Baibulo ndi buku lothandiza kwambiri?
10 Popeza Baibulo ndi louziridwa ndi Mulungu, ndi lopindulitsa “pa kuphunzitsa, kudzudzula, [ndi] kuwongola zinthu.” (2 Timoteyo 3:16) Baibulo ndi buku lothandiza kwambiri. Mfundo zake zimasonyeza kuti wolemba wake amadziwa bwino chibadwa cha anthu. Zimenezi sizodabwitsa chifukwa amene analemba Baibulo ndi Yehova Mulungu yemwenso ndi Mlengi wathu. Amadziwa bwino mmene timaganizira ndi mmene timamvera kuposa mmene eniakefe timadzidziwira. Ndiponso Yehova amadziwa zimene timafunikira kuti tikhale osangalala. Amadziwanso zinthu zimene tiyenera kupewa.
11, 12. (a) Kodi Yesu anafotokoza mfundo zotani pa ulaliki wake wa paphiri? (b) Kodi Baibulo limafotokozanso mfundo zina ziti zothandiza, ndipo n’chifukwa chiyani malangizo ake ali opindulitsabe mpaka pano?
11 Taganizirani mawu a Yesu opezeka m’buku la Mateyu chaputala 5 mpaka 7, omwe amadziwika kuti Ulaliki wa Paphiri. Pa ulaliki umenewu Yesu anaphunzitsa mwaluso kwambiri. Anafotokoza nkhani zosiyanasiyana monga zokhudza mmene munthu angapezere chimwemwe chenicheni, kuthetsa kusamvana, mmene tingapempherere ndiponso mmene munthu angakhalire ndi maganizo oyenera pa nkhani ya chuma. Mawu a Yesu ndi amphamvube komanso othandiza mpaka pano.
12 Mfundo zina za m’Baibulo zimafotokoza za moyo wa m’banja, kagwiridwe ka ntchito ndiponso mmene tingakhalire ndi anthu ena. Mfundo za m’Baibulo ndi zothandiza kwa anthu onse ndipo malangizo ake ndi opindulitsa nthawi zonse. Zimene Mulungu ananena kudzera mwa mneneri Yesaya zimafotokoza bwino mfundo yoti Baibulo ndi lothandiza kwambiri. Iye anati: “Ine Yehova ndine Mulungu wanu, amene ndimakuphunzitsani kuti zinthu zikuyendereni bwino.”—Yesaya 48:17.
BAIBULO NDI BUKU LA MAULOSI
13. Kodi Yehova anauza mneneri Yesaya kuti alembe zinthu ziti zokhudza Babulo?
13 M’Baibulo muli maulosi ambirimbiri ndipo ambiri mwa maulosiwo anakwaniritsidwa kale. Tiyeni tione chitsanzo chimodzi. Kudzera mwa mneneri Yesaya, yemwe anakhala ndi moyo zaka za m’ma 700 B.C.E., Yehova ananeneratu zoti mzinda wa Babulo udzawonongedwa. (Yesaya 13:19; 14:22, 23) Anafotokozanso mmene mzindawo adzaugonjetsere. Anafotokoza kuti asilikali adzaphwetsa madzi a mumtsinje womwe unazungulira mzindawo, n’kulowa mumzindawo popanda kumenya nkhondo. Komatu sizokhazo, ulosi wa Yesaya unachita kutchula dzina lenileni la mfumu imene idzagonjetse mzinda wa Babulo. Unanena kuti dzina lake lidzakhala Koresi.—Werengani Yesaya 44:27–45:2.
14, 15. Kodi zinthu zina zimene Yesaya analosera zinakwaniritsidwa bwanji?
14 Patadutsa zaka pafupifupi 200, usiku wa pa October 5, mu 539 B.C.E., gulu la asilikali linasonkhana pafupi ndi mzinda wa Babulo. Kodi mtsogoleri wawo anali ndani? Anali mfumu ya Perisiya dzina lake Koresi. Apa zinthu zonse zinali m’malo mwake kuti ulosi wochititsa chidwi uja ukwaniritsidwe. Koma kodi asilikali a Koresi analowadi mumzinda wa Babulo popanda kumenya nkhondo, ngati mmene ulosi uja unanenera?
15 Pa nthawi imeneyo Ababulo anali pa phwando ndipo ankaona kuti ndi otetezeka mkati mwa mpanda waukulu umene anamanga kuzungulira mzindawo. Koma Koresi anapatutsa madzi a mumtsinje umene unazungulira mzindawo. Madziwo ataphwera asilikali ake anawoloka n’kukafika pakhoma la mpanda wa mzindawo. Koma kodi asilikali a Koresi akanalowa bwanji mumpanda wa mzindawo? Pa chifukwa chosadziwika bwino, usiku umenewo mageti a mzindawo anangowasiya osatseka.
16. (a) Kodi Yesaya ananeneratu kuti chidzachitike n’chiyani Babulo akadzawonongedwa? (b) Kodi tikudziwa bwanji kuti ulosi wa Yesaya wonena za kuwonongedwa kwa Babulo unakwaniritsidwa?
16 Ulosi wina unanena kuti: “M’Babulo simudzakhalanso anthu, ndipo iye sadzakhalaponso ku mibadwomibadwo. Kumeneko Mluya sadzakhomako hema wake, ndipo abusa sadzagonekako ziweto zawo.” (Yesaya 13:20) Ulosi umenewu unaneneratu zoti mzinda wa Babulo udzawonongedwa komanso kuti mumzindawo simudzakhalanso anthu mpaka kalekale. Masiku ano pali umboni wosonyeza kuti ulosi umenewu unakwaniritsidwadi. Malo amene panali mzinda wa Babulo ali pamtunda wa makilomita pafupifupi 80 kum’mwera kwa mzinda wa Baghdad, ku Iraq ndipo mpaka pano sikukhala munthu aliyense. Zimenezi ndi umboni wakuti zomwe Yehova ananena kudzera mwa Yesaya zinakwaniritsidwa, zakuti: “Ndidzamusesa ndi tsache la chiwonongeko.”—Yesaya 14:22, 23. *
17. Kodi kukwaniritsidwa kwa maulosi a m’Baibulo kumalimbikitsa bwanji chikhulupiriro chathu?
17 Kudziwa kuti maulosi a m’Baibulo amakwaniritsidwa kumalimbitsa kwambiri chikhulupiriro chathu. Timatsimikiza ndi mtima wonse kuti ngati Yehova anakwaniritsa malonjezo ake m’mbuyomu, ndiye kuti adzakwaniritsanso lonjezo lake la dziko la paradaiso. (Werengani Numeri 23:19.) Tili ndi “chiyembekezo cha moyo wosatha, chomwe Mulungu amene sanganame, analonjeza kalekale.”—Tito 1:2. *
“MAWU A MULUNGU NDI AMOYO”
18. Kodi mtumwi Paulo anati chiyani ponena za “mawu a Mulungu”?
18 Zimene taphunzira m’mutu uno, zatithandiza kuona kuti Baibulo ndi buku lapaderadi. Taona kuti nkhani zake n’zogwirizana, zolondola pa nkhani za sayansi ndi mbiri yakale, lili ndi mfundo zothandiza ndiponso maulosi ake amakwaniritsidwa. Komatu sizokhazi, n’chifukwa chake mtumwi Paulo analemba kuti: “Mawu a Mulungu ndi amoyo ndi amphamvu, ndipo ndi akuthwa kuposa lupanga lililonse lakuthwa konsekonse. Amalasa munthu mumtima mpaka kulekanitsa moyo ndi mzimu, komanso mfundo za mafupa ndi mafuta a m’mafupa. Mawu a Mulungu amathanso kuzindikira zimene munthu akuganiza komanso zolinga za mtima wake.”—Aheberi 4:12.
19, 20. (a) Kodi Baibulo lingakuthandizeni bwanji kudzifufuza? (b) Kodi mungasonyeze bwanji kuti mumayamikira Baibulo, lomwe ndi mphatso yapadera yochokera kwa Mulungu?
19 Kuwerenga “mawu” kapena kuti uthenga wa Mulungu m’Baibulo kungasinthe moyo wathu. Kungatithandize kuti tizidzifufuza. Tikhoza kunena kuti timakonda Mulungu, koma zimene timachita tikazindikira zimene Baibulo limaphunzitsa n’zimene zingasonyeze zimene timaganiza komanso zimene zili mumtima mwathu.
20 Baibulo ndi buku lochokeradi kwa Mulungu, choncho n’lofunika kuti tiziliwerenga, kuliphunzira ndiponso kulikonda. Mungasonyeze kuti mumayamikira mphatso yochokera kwa Mulungu imeneyi popitiriza kuwerenga nkhani zake. Kuchita zimenezi kudzakuthandizani kumvetsa bwino cholinga cha Mulungu kwa anthu. Mutu wotsatira udzafotokoza kuti cholingacho n’chiyani komanso mmene chidzakwaniritsidwire.
^ ndime 6 Ngakhale kuti anthu ena amanena kuti nkhani zina za m’Baibulo zimatsutsana, zimene amanenazo zilibe umboni. Onani Mutu 7 m’buku la Baibulo—Kodi Ndilo Mawu a Mulungu Kapena a Munthu? lofalitsidwa ndi Mboni za Yehova.
^ ndime 9 Mwachitsanzo, taonani mmene anafotokozera momveka bwino mayina a makolo a Yesu pa Luka 3:23-38.
^ ndime 16 Kuti mumve zambiri zokhudza maulosi a m’Baibulo, onani tsamba 27-29 m’kabuku kakuti Buku la Anthu Onse, kofalitsidwa ndi Mboni za Yehova.
^ ndime 17 Kuwonongedwa kwa Babulo ndi chitsanzo chimodzi cha maulosi a m’Baibulo amene anakwaniritsidwa. Koma palinso zitsanzo zina monga za kuwonongedwa kwa mzinda wa Turo ndi Nineve. (Ezekieli 26:1-5; Zefaniya 2:13-15) Komanso ulosi wa Danieli unaneneratu kuti maulamuliro amphamvu a Mediya ndi Perisiya ndiponso Girisi ndi amene adzalamulire pambuyo pa ulamuliro wa Babulo. (Danieli 8:5-7, 20-22) Palinso maulosi ena ambiri onena za Mesiya omwe anakwaniritsidwa pa Yesu Khristu ndipo kuti mumve zambiri za maulosi amenewa, onani Zakumapeto tsamba 199-201.
Onaninso
N’chifukwa Chiyani Tiyenera Kuphunzira Baibulo?
Baibulo likuthandiza anthu mamiliyoni ambiri padziko lonse kupeza mayankho a mafunso ofunika kwambiri. Kodi inunso mukufuna kuthandizidwa?


text:
ZITHUNZI ZAKALE
Robert Boyle
Anthu ambiri okonda kuphunzira za mbiri yakale amamudziwa Robert Boyle kuti ndi wasayansi amene anatulukira zambiri zokhudza mmene gasi amagwirira ntchito. Asayansi ambiri akhala akutulukira zinthu zambiri potengera zimene Boyle anatulukirazi. Boyle ankadziwikanso kuti ankakhulupirira kuti kuli Mulungu komanso ankakhulupirira Mawu ake, Baibulo.
BOYLE anabadwa m’chaka cha 1627. Anabadwira m’banja lolemera ku nyumba yachifumu ya ku Lismore, m’dziko la Ireland. Imeneyi inali nthawi yomwe asayansi ena anayamba kufufuza zinthu n’cholinga choti anthu asamangokhulupirira zinthu zopanda umboni. Boyle anali m’gulu la asayansi amenewo. Moti pofotokoza za moyo wake ali wamng’ono ananena kuti anadzipatsa yekha dzina lakuti “Philaretus” kutanthauza kuti “Wokonda Choonadi.”
Boyle ankati akafufuza zinthu zinazake zatsopano, ankakonda kuuza aliyense zomwe watulukira. Iye analemba mabuku ambirimbiri ndipo zimene analembazo zinathandiza asayansi ambiri a m’nthawi yake, kuphatikizapo wasayansi wodziwika kwambiri, Sir Isaac Newton. M’chaka cha 1660, Boyle anakhala m’modzi mwa anthu amene anayambitsa bungwe lasayansi lotchedwa Royal Society, lomwe lidakalipo mpaka pano mu mzinda wa London m’dziko la England.
ANKAKONDA KWAMBIRI SAYANSI
Ena amakhulupirira kuti Boyle ndi amene anayambitsa sayansi yokhudza mmene zinthu zimapangidwira. Koma iye ankachita zosiyana ndi zimene asayansi ambiri ankachita nthawi imeneyo. Asayansi ambiri ankati akatulukira zinazake, ankazibisa kapena kuzilemba m’njira yoti anthu odziwa sayansi okha ndi amene angazimvetse, pomwe Boyle ankafalitsa zimene watulukira. Komanso m’malo mongokhulupirira zimene anthu ena ankanena, iye ankafufuza bwinobwino kenako n’kutsimikizira zoona zake.
Zimene Boyle anafufuza zinasonyeza kuti mfundo yoti chinthu chilichonse chinapangidwa ndi tizinthu ting’onoting’ono tolumikizana mosiyanasiyana ndi yoona.
Mfundo yoti asayansi asamangokhulupirira zinthu asanafufuze, anailemba m’buku lake lodziwika bwino lakuti The Sceptical Chymist. M’bukuli analembamonso kuti asayansi asamangokakamira mfundo zawo komanso azivomereza akalakwitsa. Iye analimbikitsanso asayansi ena omwe ankakakamira kuti mfundo zawo ndi zolondola, kuti azitha kusiyanitsa pakati pa zimene akudziwa kuti ndi zoona ndi zimene akungoganiza kuti ndi zoona.
Boyle analimbikitsa asayansi ena omwe ankakakamira kuti mfundo zawo ndi zolondola kuti azitha kusiyanitsa pakati pa zimene akudziwa kuti ndi zoona ndi zimene akungoganiza kuti ndi zoona.
ANKAKHULUPIRIRA MULUNGU
Boyle ankafufuzanso pa nkhani zokhudza Mulungu. Atafufuza za zinthu zodabwitsa zachilengedwe anayamba kukhulupirira kuti payenera kukhala winawake amene anazilenga. Zimenezi zinachititsa kuti asamagwirizane ndi anthu amene ankadziona ngati anzeru omwe ankakhulupirira kuti kulibe Mulungu. Boyle ananena kuti munthu wanzeru zake sanganene kuti kulibe Mulungu.
Komabe, Boyle ankaona kuti munthu payekha sangadziwe zoona pa nkhani zokhudza Mulungu. Ankaona kuti ndi Mulungu amene angamuthandize kuti adziwe zoona zake. Iye ananena kuti Mawu a Mulungu, omwe ndi Baibulo, ndi amene angatithandize kudziwa zoona za Mulunguyo.
Boyle ankamva chisoni chifukwa anthu ambiri sankadziwa zimene Baibulo limanena komanso ankangokhulupirira chilichonse chimene awauza kutchalitchi kwawo popanda umboni. Iye ankadabwa kuti, “Zingatheke bwanji kuti munthu azingokhulupirira zinazake chifukwa chotengera makolo ake.” Zimenezi zinachititsa kuti Boyle ayambe kufunafuna njira zothandizira anthu kulidziwa bwino Baibulo.
Choncho, Boyle anapereka ndalama zothandizira pa ntchito yomasulira Baibulo m’zinenero zambiri. Zina mwa zinenero zimenezi zinali Chiarabu, Chiairishi, Chimalaya, Chitheki ndi zinenero zina za ku North America. Robert Boyle anali munthu wanzeru koma wodzichepetsa. Iye ankafunitsitsa kudziwa zoona pa nkhani ina iliyonse komanso ankafunitsitsa kuthandiza anthu ena kuti nawonso adziwe zoona.


text:
The Bell X-22 anali United States V / STOL X-ndege ndi anayi tilting mafani ducted. Kulitenga pa chinali kusankha zimachitika mwina ndi injini ya linapendekeka vertically oposa, kapena yochepa msewu wonyamukira ndege ndi nacelles ndi linapendekeka patsogolo pa pafupifupi 45 °. Komanso, X-22 anali kupereka kuidziwa bwino ntchito mwatsatanetsatane ofukula onyamula ankhondo kudzachitika wolemera monga yapitayi Hiller X-18 ndi X-22 m'malo, ndi Bell XV-15. Chinthu chinanso pulogalamu anali airspeed oona mlingo ndege pafupifupi 525 Km / h (326 mph; 283 mfundo). (Wikipedia).
Izi pokha-pa akutchulidwa pamodzi repaints awiri ndi kapangidwe zachitsulo, zoyambirira VC, 2d gulu ndi mwambo zikumveka. ntchito F6 ndi F7 mafungulo kutsogolera rotors.


text:
NKHANI YA PACHIKUTO
Kodi N’zotheka Kukhala Ndi Moyo Wautali?
HARRIET anamwalira mu 2006, ali ndi zaka 175. Komatu Harriet anali kamba wa pachilumba cha Galapagos ndipo ankakhala kumalo osungira nyama a ku Australia. Kambayu anakhala ndi moyo kwa zaka zochuluka poyerekeza ndi zaka zimene anthu amakhala ndi moyo. Komabe pali zinthu zina zomwenso zimakhala ndi moyo kwa nthawi yaitali. Taonani zitsanzo izi:
Akatswiri ena a ku Finland ananena kuti nkhono ina yam’madzi yotchedwa Margaritifera margaritifera, imatha kukhala ndi moyo kwa zaka 200.
Pali nkhono inanso yam’madzi yotchedwa Ocean quahog, yomwe nthawi zambiri imakhala ndi moyo kwa zaka zoposa 100 ndipo ena amati imatha kukhala zaka zoposa 400.
Mitengo ina monga mtengo wa paini wotchedwa Britstlecone umatha kukhala zaka masauzande ambiri.
Koma anthu, omwe ndi zolengedwa za nzeru kwambiri, nthawi zambiri amangokhala ndi moyo zaka 80 kapena 90 basi, ngakhale kuti amakhala atayesetsa kuchita zosiyanasiyana kuti akhale ndi moyo wautali.
Kodi mukuganiza kuti n’chifukwa chiyani timangokhala zaka zochepa choncho? Kodi pangapezeke njira ina yotithandiza kuti tizikhala ndi moyo kwa zaka zambiri? Anthu ambiri amakhulupirira kuti asayansi komanso achipatala akhoza kuwathandiza.
Kodi Asayansi Angapeze Njira Yotalikitsira Moyo?
Asayansi athandiza kwambiri pa nkhani ya zachipatala. Mwachitsanzo, magazini ina inanena kuti: “[Ku United States] chiwerengero cha anthu amene amamwalira chifukwa cha matenda opatsirana komanso chifukwa cha mavuto amene amabwera pobereka, chatsika kwambiri. Imfa za ana zachepa ndi 75 peresenti kuyambira m’chaka cha 1960.” Komabe ngakhale zili choncho, asayansi alephera kutalikitsa moyo wa munthu. Magazini ija inanenanso kuti: “Kwa zaka zambiri, asayansi akhala akufufuza chimene chimapangitsa kuti munthu azikalamba, koma sanapezebe yankho. Komabe pali umboni wosonyeza kuti munthu amakalamba chinachake chakasokonekera m’maselo a mu DNA. Ngati munthu amakalamba chifukwa cha zimenezi, ndiye kuti pakhoza kupezekadi njira yopewera kuti maselo a DNA asasokonekere komanso kuti anthu asamakalambe.”—Scientific American.
“Kwa zaka zambiri, asayansi akhala akufufuza chimene chimapangitsa kuti munthu azikalamba, koma sanapezebe yankho”
Asayansi atulukira njira yatsopano yofufuzira DNA yotchedwa epigenetics. Pogwiritsa ntchito njira imeneyi, iwo amafufuza DNA n’cholinga choti adziwe chimene chimachititsa kuti munthu azikalamba.
Selo lililonse limakhala ndi malangizo omwe amathandiza popanga maselo ena atsopano. Ambiri mwa malangizo amenewa amapezeka mkati mwa DNA. DNA imaoneka ngati makwerero opiringizana ndipo pamwamba pake pamapezeka tinthu totchedwa epigenome. Asayansi akuyesetsa kufufuza kuti adziwe mmene tinthu timeneti timagwirira ntchito.
Tinthu timeneti timapereka uthenga ku maselo a mu DNA ndipo uthengawo umatsogolera mmene malangizo a mu DNA angapangidwire. Mwachitsanzo, munthu akapanikizika maganizo, tinthuti timapereka uthengawu ku maselo a DNA omwe amapangitsa kuti munthu asinthe mmene amaonekera komanso mmene amachitira zinthu. Zimene asayansi atulukira chaposachedwapa zokhudza epigenome, zapangitsa kuti aziona kuti akhoza kupeza chimene chimayambitsa matenda osiyanasiyana komanso chimene chimachititsa kuti anthu azikalamba.
Wasayansi wina, dzina lake Nessa Carey, ananena kuti: “Asayansi akhala akugwiritsa ntchito njira imeneyi pofuna kudziwa chimene chimayambitsa matenda ngati nyamakazi ya m’mafupa, matenda a maganizo komanso khansa. Njira imeneyi ingatithandizenso kudziwa chimene chimachititsa kuti munthu azikalamba.” Choncho, asayansi atati afufuza zambiri zokhudza epigenome akhoza kupeza njira zochizira matenda osiyanasiyana monga khansa, komanso akhoza kupeza njira yotalikitsira moyo. Pakalipano, asayansi sanatulukirebe chimene chimachititsa kuti anthu azikalamba. Carey ananena kuti: “Panopa tikuyenderabe mfundo yomwe takhala tikulimbikitsa m’mbuyo monsemu, yoti anthu azidya masamba ambiri komanso azichita zinthu zolimbitsa thupi [kuti asakalambe].”
Kodi n’chifukwa chiyani anthu amayesetsa kutalikitsa moyo? N’chifukwa chiyani anthufe timafuna kukhala ndi moyo wautali? Nyuzipepala ina ya ku Britain, yotchedwa The Times, inanena kuti: “Anthu ambiri amakhulupirira zinthu zosiyanasiyana zosonyeza kuti safuna kufa. Mwachitsanzo, ena amakhulupirira kuti mzimu suufa, ena amati adzaukitsidwa kapena kuti akadzafa adzabadwanso kwinakwake.” Tiyeni tione chimene chimapangitsa anthu kuti azilakalaka kutalikitsa moyo wawo. Zimenezi zingatithandizenso kudziwa chimene chimapangitsa kuti anthu azikalamba.
N’chifukwa Chiyani Anthufe Timafuna Kukhala Ndi Moyo Mpaka Kalekale?
Kwa zaka zambiri, anthu akhala akufunitsitsa kupeza yankho la funso limeneli. Kodi tingapeze yankho lokhutiritsa, lomwe lingafotokoze bwino chifukwa chake anthufe timakalamba komanso chifukwa chimene timafunira kuti tizikhala ndi moyo wautali? Inde, yankho lilipo ndipo tikhoza kulipeza m’Baibulo.
Baibulo limasonyeza kuti anthu ndi nyama amafanana pa zinthu zina koma anthu analengedwa mwapadera. Mwachitsanzo, lemba la Genesis 1:27, limasonyeza kuti Mulungu analenga anthu m’chifaniziro chake. Kodi zimenezi zikutanthauza chiyani? Mulungu anatilenga m’njira yoti tizitha kukondana, kuchita zinthu mwachilungamo komanso mwanzeru. Mulungu sangafe, choncho iye anatilenganso ndi mtima wofuna kukhala ndi moyo mpaka kalekale. Lemba la Mlaliki 3:11, limati: “[Mulungu] anapatsa anthu mtima wofuna kukhala ndi moyo mpaka kalekale.”
Umboni wina wosonyeza kuti Mulungu anatilenga kuti tizikhala ndi moyo kwa nthawi yaitali, ndi mmene ubongo wathu umagwirira ntchito. Ubongo wathu umatha kuphunzira zinthu zambirimbiri n’kumazikumbukira. Buku lina linanena kuti ubongo umatha kukumbukira zinthu zakalekale komanso kuphunzira zinthu zambirimbiri “koma sungafike poti wadzadza n’kukanika kuphunziranso zinthu zina.” (The Encyclopedia of the Brain and Brain Disorders) Zimenezi zikusonyeza kuti Mulungu potilenga ankafuna kuti tiziphunzira zinthu mpaka kalekale. Choncho zimene anthufe timachita zimasonyeza kuti Mulungu anatilenga kuti tikhale ndi moyo mpake kalekale. Ndiyeno n’chifukwa chiyani anthufe timadwala ndiponso timakalamba n’kumwalira?
N’chifukwa Chiyani Timakalamba Komanso Kumwalira?
Mwamuna ndi mkazi oyambirira anali ndi matupi opanda uchimo komanso anali ndi ufulu wosankha zochita. Koma chomvetsa chisoni n’chakuti, anasankha kusamvera Mulungu amene anawalenga. * (Genesis 2:16, 17; 3:6-11) Zimene anachitazi zinachititsa kuti azidziimba mlandu komanso kuti azichita manyazi. Kuyambira pamenepo, matupi awo anayambanso kufooka zomwe zinachititsa kuti m’kupita kwa nthawi akalambe n’kumwalira. N’chifukwa chake lemba la 1 Akorinto 15:56, limanena kuti: “Mphamvu imene imabala imfa ndiyo uchimo.”
Chifukwa chakuti tinachokera kwa Adamu ndi Hava, tonsefe timabadwa tili ochimwa, kapena kuti tili ndi mtima wofuna kuchita zoipa. N’chifukwa chake lemba la Aroma 5:12 limati: ‘Uchimo unalowa m’dziko kudzera mwa munthu mmodzi, ndi imfa kudzera mwa uchimo, imfayo n’kufalikira kwa anthu onse chifukwa onse anachimwa.’
Kodi zonsezi zikutiuza chiyani? Zikutiuza kuti sayansi singathandize kuti anthu akhale ndi moyo wautali. Mulungu yekha ndi amene angathane ndi uchimo. Baibulo limasonyeza kuti Iye adzachitadi zimenezi.
“Iye Adzameza Imfa Kwamuyaya”
Mulungu anayamba kale kuchita zinthu zoti achotse uchimo ndi imfa. Iye anatumiza Yesu Khristu kuti adzatifere. Kodi imfa ya Yesu imatithandiza bwanji? Yesu anabadwa alibe uchimo ndipo “sanachite tchimo.” (1 Petulo 2:22) Choncho, akanatha kukhala ndi moyo mpaka kalekale. Koma anapereka moyo wake kuti atiwombole ku machimo athu. Baibulo limanena kuti Yesu anapereka moyo wake “dipo kuwombola anthu ambiri.” (Mateyu 20:28) Posachedwapa, dipo limeneli lidzagwira ntchito yake mokwanira. Kodi zimenezi zikutanthauza chiyani? Taonani malemba otsatirawa:
“Mulungu anakonda kwambiri dziko mwakuti anapereka Mwana wake wobadwa yekha, kuti aliyense wokhulupirira iye asawonongeke, koma akhale ndi moyo wosatha.”—Yohane 3:16.
“Iye adzameza imfa kwamuyaya ndipo Yehova, Ambuye Wamkulu Koposa, adzapukuta misozi pankhope zonse za anthu.”—Yesaya 25:8.
“Imfa nayonso, monga mdani womalizira, idzawonongedwa.”—1 Akorinto 15:26.
“Chihema cha Mulungu chili pakati pa anthu. . . Iye adzapukuta misozi yonse m’maso mwawo, ndipo imfa sidzakhalaponso.”—Chivumbulutso 21:3, 4.
Ndiyeno kodi tidzakhala ndi moyo kwa nthawi yaitali bwanji? Baibulo limasonyeza kuti anthu ali ndi chiyembekezo chodzakhala ndi moyo mpaka kalekale. Zimenezi zidzachitika Mulungu akadzachotsa anthu oipa onse. (Salimo 37:28, 29) Yesu ankaganizira za chiyembekezo chimenechi pamene anauza munthu amene anapachikidwa pambali pake kuti: “Iwe udzakhala ndi ine m’Paradaiso.”—Luka 23:43.
Pofika pano taona kuti n’zomveka kuti anthufe timafuna kukhala ndi moyo kwa nthawi yaitali chifukwa ndi mmene Mulungu anatilengera. Ndipo adzakwaniritsadi chikhumbo chimenechi. (Salimo 145:16) Komabe, kuti tidzasangalale ndi moyo umenewo pali zinthu zimene tiyenera kuchita. Mwachitsanzo, tiyenera kukhulupirira Mulungu. Lemba la Aheberi 11:6 limanena kuti: “Popanda chikhulupiriro n’zosatheka kukondweretsa Mulungu. Pakuti aliyense wofika kwa Mulungu ayenera kukhulupirira kuti iye alikodi, ndi kuti amapereka mphoto kwa anthu omufunafuna ndi mtima wonse.” Munthu amakhala ndi chikhulupiriro chimenechi ngati waphunzira mfundo zolondola za m’Baibulo. (Aheberi 11:1) Inunso mukhoza kukhala ndi chikhulupiriro choterocho ngati mutaphunzira Baibulo ndi Mboni za Yehova za m’dera lanu kapena mukhoza kupita pa webusaiti ya www.jw.org/ny.
^ ndime 21 Chifukwa chakuti Adamu ndi Hava sanamvere Mulungu, panayambikanso nkhani zikuluzikulu zokhudza Mulungu. Nkhani zimenezi zingatithandizenso kumvetsa chifukwa chimene Mulungu walolera kuti anthu azivutika. Kuti mudziwe zambiri werengani buku lakuti Kodi Baibulo Limaphunzitsa Chiyani Kwenikweni? pa webusaiti ya www.jw.org/ny.
Onaninso
Maselo Athu Ali Ngati Laibulale
N’chifukwa chiyani asayansi ena anasiya kukhulupirira kuti zamoyo zinachita kusintha?


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
19 Tsopano masiku amenewo, mu Isiraeli munalibe mfumu.+ Ndiyeno Mlevi wina anakhala kwa kanthawi m’dera lamapiri lakutali kwambiri la Efuraimu.+ Patapita nthawi, anatenga mkazi wa ku Betelehemu,+ ku Yuda, kukhala mdzakazi wake.+
2 Mdzakazi wakeyo anakhala wosakhulupirika kwa iye, moti anayamba kuchita dama.+ Pamapeto pake, mkaziyo anachoka n’kukakhala kwa bambo ake ku Betelehemu wa ku Yuda miyezi inayi yathunthu.
3 Zitatero, mwamuna wakeyo ananyamuka kukakambirana naye mofatsa kuti abwerere. Pa ulendowo anali limodzi ndi mtumiki wake+ ndi abulu awiri. Atafika kumeneko, mkaziyo analowetsa mwamuna wakeyo m’nyumba ya bambo ake ndipo iwo atamuona anasangalala kwambiri kukumana naye.
4 Ndiyeno apongozi akewo, bambo a mtsikanayo, anam’chonderera kuti akhalebe, moti anakhala ndi kugona kumeneko masiku atatu. Masiku onsewa, iwo anali kudya ndi kumwa.+
5 Pa tsiku lachinayi, atadzuka m’mawa kwambiri monga mwa nthawi zonse, anakonzeka kuti anyamuke, koma bambo a mtsikanayo anauza mkamwini wawoyo kuti: “Yambani mwadya kaye mkate,+ kenako mukhoza kupita.”
6 Choncho anakhala pansi ndipo onse awiri anayamba kudya ndi kumwera pamodzi. Kenako bambo a mtsikanayo anauza mwamunayo kuti: “Chonde, lero mugone, mupite mawa,+ ndipo musangalatse mtima wanu.”+
7 Mwamunayo ataimirira kuti azipita, apongozi ake anapitirizabe kum’chonderera, moti anagonanso komweko.+
8 Atadzuka m’mawa kwambiri tsiku lachisanu kuti azipita, bambo a mtsikanayo anati: “Idyaniko chakudya kuti musangalatse mtima wanu.”+ Pamenepo iwo anakhalabe mpaka chakumadzulo, ndipo onse awiri anali kudya.
9 Tsopano mwamunayo+ anaimirira kuti azipita, iyeyo pamodzi ndi mdzakazi wake+ ndiponso mtumiki wake,+ koma apongozi ake, bambo a mtsikanayo, anamuuza kuti: “Anotu ndi madzulo tsopano, ndipo posachedwa kuchita mdima. Chonde, lero mugone kuno.+ Onani, kunja kwatsala pang’ono kuda. Lero mugone kuno ndipo musangalatse mtima wanu.+ Mawa mudzuke m’mawa kwambiri ndi kuyamba ulendo wanu wopita kuhema wanu.”
10 Koma mwamunayo sanavomere kuti agone, ndipo ananyamuka ndi kuyamba ulendo wake. Iye anayenda mpaka kukafika pafupi ndi Yebusi,+ amene ndi Yerusalemu.+ Pa ulendowu, anali ndi abulu awiri amphongo aja, okhala ndi zishalo, ndipo analinso ndi mdzakazi wake ndi mtumiki wake.
11 Pamene ankayandikira Yebusi, dzuwa linali litapendeka ndithu,+ ndipo mtumiki uja anauza mbuye wake kuti: “Tiyeni tipatukire mumzinda uwu wa Ayebusi+ kuti tigone mmenemu.”
12 Poyankha mbuye wakeyo anati: “Tisapatukire mumzinda wa anthu achilendo+ amene si ana a Isiraeli. Tiyeni tipitirire ndi kukafika ku Gibeya.”+
13 Anauzanso mtumiki wakeyo kuti: “Tiyeni tifike pa amodzi mwa malo awa, Gibeya kapena Rama,+ ndipo tigone kumeneko.”
14 Choncho anadutsa ndi kupitirizabe ulendo wawo ndipo dzuwa linayamba kulowa atayandikira Gibeya, m’dera la Benjamini.
15 Atafika kumzinda wa Gibeya, anapatuka kuti akalowe ndi kugona mmenemo. Ndiyeno analowa ndi kukhala pabwalo la mzindawo. Koma panalibe wowatenga kuti akagone m’nyumba yake.+
16 Patapita nthawi, mwamuna wina wokalamba anatulukira madzulowo+ akuchokera ku ntchito yake ya kumunda. Kwawo kwa mwamunayo kunali kudera lamapiri la Efuraimu,+ ndipo anali kukhala ku Gibeya kwa kanthawi, koma amuna a mumzindawo anali Abenjamini.+
17 Atakweza maso, anaona mwamuna wapaulendoyo ali m’bwalo la mzinda. Pamenepo mwamuna wokalambayo anam’funsa kuti: “Ukupita kuti, ndipo ukuchokera kuti?”+
18 Poyankha anamuuza kuti: “Tikudutsa kuchokera ku Betelehemu wa ku Yuda kupita kudera lamapiri lakutali kwambiri la Efuraimu.+ Kumeneko ndiye kwathu, koma ndinapita ku Betelehemu wa ku Yuda.+ Panopa ndikupita kunyumba kwanga, koma palibe amene akunditenga kuti ndikagone m’nyumba yake.+
19 Udzu ndi chakudya+ china cha abulu athu tili nazo, ndipo tilinso ndi mkate+ ndi vinyo wa ine ndi kapolo wanu wamkazi+ komanso wa mtumiki+ wa kapolo wanu. Sitikusowa kanthu.”
20 Koma mwamuna wokalamba uja anati: “Mtendere ukhale nawe!+ Ine ndidzakupatsa chilichonse chimene ungafunikire.+ Koma usagone pabwalo la mzinda.”
21 Atatero anatengera Mlevi uja kunyumba kwake+ ndipo anapatsa abulu ake aja chakudya.+ Ndiyeno anasamba mapazi awo+ n’kuyamba kudya ndi kumwa.
22 Pamene anali kusangalatsa mitima yawo,+ mwadzidzidzi amuna a mumzindawo, anthu opanda pake,+ anazungulira nyumbayo,+ ndipo anali kukankhanakankhana pachitseko. Iwo anali kuuza mwamuna wokalamba uja, mwini nyumbayo, kuti: “Tulutsa mwamuna amene wabwera m’nyumba yako kuti tigone naye.”+
23 Pamenepo mwini nyumbayo anatuluka ndi kuwauza kuti:+ “Iyayi abale anga,+ chonde, musachite choipa chilichonse, chifukwa munthuyu wabwera m’nyumba yanga. Musachite chinthu chopusa ndi chochititsa manyazi ngati chimenechi.+
24 Ndili ndi mwana wamkazi amene ndi namwali ndiponso pali mdzakazi wa mwamunayu. Ndiloleni ndiwatulutse, muwagwirire+ amenewa ndi kuchita nawo chilichonse chimene mungafune. Koma mwamunayu musam’chite chinthu chochititsa manyazi ndi chopusa ngati chimenechi.”
25 Koma amunawo sanafune kumumvera, moti Mleviyo anatenga mdzakazi wake+ ndi kum’pereka kwa amunawo kunja. Pamenepo, anthuwo anayamba kumugona,+ ndipo anapitiriza kum’zunza+ usiku wonse mpaka m’mawa. M’bandakucha anamusiya kuti apite.
26 Kutayamba kucha, mkaziyo anafika ndi kugwera pakhomo la nyumba ya mwamuna uja, mmene munali mbuye wake,+ ndipo anakhala pomwepo kufikira kutayera.
27 Mbuye wake anadzuka m’mawa ndi kutsegula zitseko za nyumbayo, n’kutuluka kuti ayambe ulendo wake. Mwadzidzidzi, anangopeza mkazi uja, mdzakazi wake,+ ali thapsa patsogolo pa nyumba, manja ake ali pakhomo la nyumbayo!
28 Ndiyeno anauza mkaziyo kuti: “Dzuka tizipita.” Koma sanamuyankhe.+ Zitatero, anamukweza pabulu n’kupita kunyumba kwake.+
29 Atafika kwawo, analowa m’nyumba yake ndi kutenga mpeni wophera nyama, n’kuduladula mdzakazi wake uja zigawo 12,+ n’kuzitumiza m’dera lililonse la Isiraeli.+
30 Zitatero, aliyense amene anaona zimenezo anati: “Zoterezi sizinachitikepo kapena kuonekapo kuchokera pa tsiku limene ana a Isiraeli anatuluka m’dziko la Iguputo mpaka lero. Iganizireni mofatsa nkhaniyi, munenepo maganizo+ anu ndipo tigwirizane.”
Patsani ena
Patsani ena
Oweruza 19
Baibulo la Dziko Latsopano la Malemba Opatulika
https://www.jw.org/finder?docid=1011452&Book=7&Chapter=19&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D7%26Chapter%3D19%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Hastings Kamuzu Banda
Hastings Kamuzu Banda (1896 [?] - 25 Novembala 1997) anali msogoleri wa dziko la Malawi kuyambira 1964 mpaka 1994.
Contents
Moyo Wake Wa Ngwazi[edit | edit source]
A Kamuzu Banda anabadwira m’boma la Kasungu ku Malawi (dziko lomwe kale linkatchulidwa kuti British Central Africa) kwa a Mphonongo Banda ndi akazi awo a Akupingamnyama Banda. Mpaka lelo tsiku lake leni leni lobadwa silikudziwika ndipo pa chifukwa chakuti kunalibe kulembetsa kwa kubadwa kwa ana, ndi kovuta kudziwa chaka chimene iye anabandwa. Amene analemba nkhani yokhudza moyo wake, a Phillip Short ananena kuti a Banda akuyenera kuti anabandwa mu chaka cha 1898. Ngakhale zili choncho, a Banda amadziwika kuti anabadwa pa 14 Meyi 1906 ndipo limeneli ndi tsiku lomwe limalembedwa kwabdiri m’mabukhu okhudza za moyo wawo. Chipepala chonena za imfa yawo chimanena kuti iwo anali ndi zaka 99, ngakhale ena amati anali ndi zaka 101. Palibe umboni weni weni woonetsa kuti zaka zawo zomwe zimatchulidwa ndi zolondola. Iwo anatenga dzina la Chikhirisitu la Hastings atabatizidwa mu mpingo wa Church of Scotland cha m’ma 1905.
Mu zaka za m’ma 1915-1916, a Banda anachoka kwawo ndi kuyenda ndi a Hannock Msokera Phiri, a ‘malume’ awo amene ankaphunzitsa ku sukulu ya Livingstonia cha kufupi ndi kumudzi kwawo kwa a Banda ndipo iwo anayenda pansi kumapita ku Zimbabwe, mdela la Hartley. Patapita chaka chimodzi, a Banda anayendanso pansi kumapita ku Johannesburg, mdziko la South Africa. Iwo anagwira ntchito zosiyana siyana ku mgodi wa Witwatersrand kwa zaka zingapo. Mu 1925 anapita ku New York, Mdziko la America ndi chithandizo cha abusa a W.T. Vernon a mpingo wa African Methodist.
Moyo wawo wa kunja (1925-1958)[edit | edit source]
A Banda anaphunzira ku sukulu ya sekondale ya Wilberforce Institute ku Ohio, ndipo anamaliza maphunziro awo 1928. Iwo analembetsa kukayamba sukulu ya u dokotala ku Indiana University ndipo patapita ma telemu anayi anasintha nakamaliza maphunziro awo ku University of Chicago, kumene anakamaliza ndi digiri yokhudza za mbiri mu 1931. Iwo anakapitiliza maphunziro awo a zaudokotala ku Meharry Medical College komanso ku University of Edenburg, namaliza maphunziro awo 1941. Pakati pa 1942 ndi 1945 a Banda anagwira ntchito gati dokotala ku Scotland ndi ku England.
Mu 1946, chifukwa cha amfumu a Mwase a ku Kasungu amene a Banda anakumana nawo ku England 1936, ndiponso chifukwa cha pempho la a Malawi ena amene anali ndi chidwi ku nkhani ya ndale, a Banda anakaimira chipani cha Nyasaland African Congress (NAC) ku Manchester. Kuyambira pa nthawiyi, iwo anawonetsa chidwi kwambiri ku nkhani yokhudza kumene anachokera ndipo anapempha Congress yi kuti iwapatse makobiri. Ndi chithandizo cha anthu ena a ku England iwo anathandiza kukamba nkhani za Nyasaland ku London. Iwo anatsutsana kwamtuwagalu ndi zomwe a Roy Welensky omwe ankatsogolera South Rhodesia, kuti apange chitaganya cha dziko la Nyasaland, Northern ndi Southern Rhodesia chomwe iwo ankakhulupilira chingawononge ufulu wa anthu akuda a dziko la Nyasaland. “Chitaganya chopusacho’’(mmene ankachitchulira) chinapangidwa mu 1953. Zinadzatchuka mu 1951 kuti iwo abwelera ku Nyasaland koma m’malo mwake anapita ku Gold Coast (Ghana).
Kubwelera kwawo[edit | edit source]
Anthu ena amphamvu achipani cha NAC ngati a Henry Chipembere, Kanyama Chiume, Dunduzu Chisiza komanso a T.D.T. Banda (sianali abale awo) anamuchondelera kuti abwelere ku Nyasaland ndi kukathandiza kumenyera ufulu ndipo pa 6 Julaye 1958, a Banda anabwelera ku Nyasaland atachokako kwa zaka 42. Mu mwezi wa Ogasiti kuboma la Nkhata Bay, a Banda anatchulidwa kuti akahle mtsogoleri wa NAC.
A Banda anayamba kuyenda yenda mzikoli, kulankhuka motsutsana ndi chitaganya cha Rhodesia ndi Nyasaland ndipo ankapempha anthu a mzikoli kuti alowe chipani chawo. (Zimamveka kuti iwo anali atayiwala Chichewa ndipo ankafuna munthu wowatathauzira. A John Msonthi ndipo kenaka a John Tembo ndi amene ankawatanthawuzira ndipo a Tembo anakhala pafupi nawo nthawi yonse yomwe anali mtsogoleri). A Banda ankalandilidwa mosangalala kuli konse kumene ankapita ndipo Amalawi ambiri anakhala osakhutilitsidwa ndi ulamuliro wa a British.Pofika 1959, zinthu zinafika poyipa kwambiri ndipo asilikali ochokera ku Rhodesia anabweretsedwa kukathandiza kusungitsa bata ndipo boma linakhazikitsa ulamuliro wokhwima. Pa 3 Malichi, a Banda ndi anthu mazana mazana akuda anamangidwa ku ndende ya Gweru ku Southern Rhodesia. Utsogoleri wa chipani cha NAC, lomwe linasithidwa kukhala Malawi Congress Party unatengedwa moyembekezera ndi a Orton Chirwa amene anamasulidwa mu Ogasiti 1959.
Ku dziko la Britain, azungu anali atayamba kale kulingalira zochoka ku maiko amene ankawalamulira. A Banda anamasulidwa mu Epulo 1960 ndipo anaitanidwa ku London kukakambirana zopeleka ufulu kwa dziko la Nyasaland. A Banda anasankhidwa kukhala nduna yoyang’anira za chilengedwe ndi maboma aang’ono ndipo anasankhidwa kukhala nduna yayikulu ya Nyasaland 1963.
Iwo ndi atsogoleri anzawo a MCP anapanga changi pakukulitsa ma sukulu a sekondale, kukhonzanso mabwalo a milandu a m’mamidzi komanso ndikuthetsa misonkho ya zaulimi ndi kusintha zinthu zina. Pa 6 Julaye 1964 dziko la Malawi linapatsidwa ufulu wodzilamulira lokha.
A Banda ndi amene anasankha dzina lakuti Malawi ndipo anatengera dzinali pa mapu amene anaawona amene nyanja ya mudzikoli linalembedwa kuti nyanja ya Maravi.
Utsogoleri wa Dziko la Malawi[edit | edit source]
Pasanapite mwezi umodzi dziko la Malawi chilandilireni ufulu wodzilamulira wokha, kunachitika nkamngano wokhudza nduna za boma. Anthu ena owatsatira a Banda anapeleka maganizo ochepetsa mphamvu zawo, chifukwa anali atayamba kuonetsa kuti safuna kumva za munthu wina. A Banda anayankha za nkhaniyi pochitsa nduna zinayi, ndipo zina ziwiri zinatula pansi udindo chifukwa chomvera chisoni anzawo. Onse amene ankatsutsana ndi a Banda anathawira kunja kwa dzikoli. A Banda anankhala mstogoleri wa dziko la Malawi pa 6 Julaye 1966. Pa nthawi yomweyo, kunalengezedwa kuti MCP ndi chipani chokha chomwe chinali choloredwa chifukwa dzikoli linakhala la chipani chimodzi kuyambira nthawi yomwe linalandira ufulu wodzilamulira. 1970, msonkhano wa chipanichi unalengeza kuti a Banda ankhala mtsogoleri wa muyaya wa chipanichi ndipo 1971, nyumba ya malamulo inaliengeza kuti a Banda akhala mtsogoleri wa muyaya wa dzikoli. Udindo wawo unkatchulidwa kuti ‘Pulezidenti Wamuyaya wa Dziko la Malawi, Ngwazi Dr Hastings Kamuzu Banda’ Dzina lakuti Ngwazi limatanthauza Mkango Waukulu kapena munthi wogonjetsa mu Chichewa.
Anthu ambiri a kunja kwa dzikoli ankawaona a Banda ngati munthu wa mtima wabwino ngakhale ankapanga zachilendobe povala ma suti a wesikoti ndi ma handikachifi ndiponso ankakonda kutenga litchowa. Mu dziko la Malawi, a Banda ankatsatiridwa ndi mtima onse ndi anthu ambiri komanso ankaopedwa. Boma lawo linali la unlamuliro wokhwima poyelekeza ndi maiko ena a mu Africa pa nthawiyo. Ngakhale malamulo a dziko ankalola ufulu kwa anthu, zomwe zinkachitika zanizeni sizimalora maufuluwa ndipo dzikoli linkakhala ngati la ulamuliro wa apolisi.
A Banda ankawonedwa ma pamwamba kwambiri. Nyumba zonse zopangilamo malonda zinkayenera kukhala ndi chithunzi chawo pa khoma ndipo zopachika zina ngati zithunzi kapena ma wotchi sizimaloledwa kukhala m’mwamba mwa chithunzi chawo. Anthu asanayambe kanema, kanema wa a Banda ankawonetsedwa akubayibitsa anthu pamene nyimbo ya fuko la Malawi inkaimbidwa. A Banda akamapita kulikonse, azimayi ankakawachingamira ndi kuwabvinira. Azimayiwa ankabvala chitenje chapadera chomwe chinali ndi nkhope yawo akamakawabvinira. Mipingo inkayenera kuloledwa ndi boma ndipo ma kanema onse ankaunikidwa ndi bungwe loyanganira za censorship. Mabukunso ankadzela ku bungweli. Masamba ena ankachitsedwa m’ma myuzipepala ochokera kunja. Ntchito ya utolankhani inkayang’anidwa kwambiri ndipo inkagwiritsidwa nthcito kukamba zokomera boma la a Bandali. Kanema ya mnyumba inlai yoletsedwa.
Boma la a Banda linkawunika kwambiri mmene anthu amakhalira mdzikoli. Iwowa anakhazikitsa malamulo a kabvalidwe amene ankagwirizana ndi mmene iwo ankawonera chikhalidwe. Azimayi sankaloledwa kubvala siketi lofika mmwamba mwa mawondo ndiponso sankaloledwa kubvala ma buluku. Iwo ankakhulupilira kuti malamulo a kabvalidwe sianali ozinza azimayi koma owateteza ndiponso olimbikitsa kuwapatsa ulemu. Kwa azibambo, mikanda komanso tsitsi lalitali zinkawonedwa ngati anthu ofuna kutsutsa boma, ndipo zinali zoletsedwa. Azibambo ena ankakakamizidwa kukameta tsitsi mphepete mwa dzikoli ngati apolisi atawone kuti tsitsi lawo ndi lalitali. Kumpsyompsyonana pa malo a bwalo kunali koletsedwa ndipo makanema owonetsa anthu a kumpsyopsyonana analinso oletsedwa. Mabuku ambiri amene ankanena za mbiri ya dzikoli a Banda asanayambe kulamulidwa anaotchedwa. Anthu ena amanenanso kuti mafuko ena, makamaka a Chitumbuka ankalondedwa londedwa ndi boma ndipo mabukhu awo ena anali oletsedwa. Azungu amene sankatsatira malamulowa ankapitikitsidwa mu dzikoli.
Makalata ankatsegulidwa komanso matelefoni ankamvetseledwa ndipo anthu akamanena zotsutsa boma ma foni awo ankadulidwa. Munthu wina aliyense wonena zotsutsa a Banda ankamangidwa, kuthamangitsidwa mu dzikoli kapena kuphedwa kumene. Mwachitsanzo, anthu ngati a Kanyama Chiume anathamangitsidwa ndipo anthu ngati a Dick Matenje ndi a Attati Mpakati anaphedwa.
Anthu wonse akulu akuku ankayenera kukhala otsatira chipani cha MCP. Aliyense amayenera kukhala ndi chiphaso cha chipanichi nthawi zonse, ndipo amayenera kuwonetsa chiphasochi akakumana ndi apolisi pena paliponse. Ziphasozi zinagulitsidwa ndi a Malawi Young Pioneers (MYP). Zinkatheka nthawi zina anthuwa kugulitsa ziphasozi kwa ana amene sanabadwe.
Anthu wochokera kunja kwa dzikoli ankayeneranso kutsatila malamulo a kavalidwe. Aliyense wofuna kulowa mdzikoli ankawuzidwa kuti ngati akufuna kukalowa mdzikoli, sayenera kuvala zazifupi kapena ma buluku ngati ali amayi pokha pokha ngati ali ku malo olandilirako alendo. Azibamboa tsitsi lalitali kapena obvala mafuleya sanali wololedwa.
Ngakhale zinali chonchi a Banda anali mmodzi amene ankateteza ufulu wa amayi, poyelekeza ndi atsogoleri ena a ku Africa pa nthawiyi. Iwo anakhazikitsa bungwe la Chitukuko Cha Amai m'Malawi (CCAM) lomwe linkaunika zofuna, zokhudza komanso mwayi wopelekedwa kwa amayi mdziko la Malawi. Bungweli linkawalimbikitsa azimayi kulimbikura ku maphunziro komanso utsogoleri wa dziko, ndiponso kuti adzitenga mbali yaikulu ku madera kwawo, ku mipongo komanso mmabanja awo. Mtsogoleri wa bungweli anali Official Hostess, Cecilia Tamanda Kadzamira.
A Banda anatukula dzikoli ku mbali ya chitukuko. Iwo anatsegula misewu, mabwalo a ndege, zipatala ndi masukulu, poyelekeza ndi boma la chitsamunda. Anakhazikitsa sukulu yofanana ndi sukulu yapamwamba ku Mangalande ya Eton yomwe ankaitchula kuti Kamuzu Academy. Sukuluyi ankasankha ana okhoza bwino ku pulaimale ndipo anawo ankaphunzira aphunziro a pamwamba kuphatikizako chi latini ndi chigiriki ndi aphunzitsi wochokera kunja. Ana olankhula Chichewa ku sukuluyi ankalangidwa.
Pa nthawi yomwe a Banda ankalamulira dziko la Malawi, anapeza Cuma choposa US$320 miliyoni. Iwowanso anali mtsogoleri yekhayo wa ku Africa amene ankagwirizana ndi dziko la South Africa pa nthawi ya Boma la tsankho. Iwo anayamba kugwirizanako ndi atsogoleri ena a ku Africa pamene boma la tsankholi linatha. (Mayiko ena ankagula ndi kugulitsa malonda ku dziko la South Africa koma dziko la Malawi linali lokhalo limene linali ndi ubale wa ukazembe ndi dzikolo.
Kugonjetsedwa ndi boma la zipani zambiri[edit | edit source]
Ulamuliro wa chipani chimodzi wa a Banda unathetsedwa kutachitika chisankho chofunsa anthu mu 1993. Patangopita kanthawi kochepa, gulu lina lomwe linakhazikitsidwa kuunika za ulamuliro wa dzikoli linaachotsa udindo wokhala mtsogoleri wa muyaya komanso mphamvu zambiri zomwe anali nazo.
Mu chaka cha 1994, a Banda anayima nawo chisankho cha zipani zambiri ngakhale kunkamveka mphekesera zakuti iwo anali kudwala. A Bakili Muluzi ndi amene anapambana chisankhochi. Iwo anali a chiyao ndipo utsogoleri wawo unalinso ndi mavuto ena. A Banda anamwalira ku South Africa mu Novembala 1997 ali ndi zaka 101. chipani cha MCP chomwe iwo analandira utsogoleri kuchokera kwa a Orton Chirwa chinakalibe ndi mphamvu pa nkhani ya ndale ya dzikoli.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
2 Ine ndinadziuza mumtima mwanga+ kuti: “Ndiyesereko kusangalala.+ Komanso ndisangalale ndi zinthu zabwino.”+ Ndipo ndinaona kuti zimenezonso zinali zachabechabe.
2 Ndinauza kuseka kuti: “Ndiwe wamisala!”+ ndipo kusangalala+ ndinakuuza kuti: “Uli ndi phindu lanji?”
3 Ndinafufuza ndi mtima wanga wonse kuti ndidziwe uchitsiru posangalatsa thupi langa ndi vinyo,+ pamene ndinali kutsogolera mtima wanga ndi nzeru.+ Ndinachita zimenezi kuti ndione ubwino umene ana a anthu amapeza pa zimene amachita padziko lapansi pano masiku onse a moyo wawo.+
4 Ndinachita zinthu zikuluzikulu.+ Ndinadzimangira nyumba zambirimbiri.+ Ndinalima minda ya mpesa yambirimbiri.+
5 Ndinadzipangira minda yokongola ndi malo obzalamo maluwa ndi mitengo.+ Mmenemu ndinabzalamo mitengo ya zipatso zosiyanasiyana.
6 Ndinadzipangira madamu a madzi+ kuti ndizithirira mitengo imene inali kumera m’nkhalango yanga.+
7 Ndinali ndi antchito aamuna ndi aakazi.+ Ndinalinso ndi antchito obadwira m’nyumba mwanga.+ Komanso, ndinali ndi ziweto zochuluka zedi, ng’ombe ndi nkhosa. Ziwetozo zinali zambiri kuposa za onse amene anakhalapo mu Yerusalemu ine ndisanakhalepo.+
8 Ndinapezanso siliva ndi golide wambiri,+ ndi chuma chimene chimakhala ndi mafumu ndiponso chimene chimapezeka m’zigawo za dziko.+ Ndinali ndi oimba aamuna ndi aakazi.+ Ndinalinso ndi akazi ambiri,+ omwe amasangalatsa mtima+ wa amuna.
9 Ndinali ndi zinthu zambiri kuposa aliyense amene anakhalapo mu Yerusalemu ine ndisanakhalepo.+ Komanso ndinali kuchitabe zinthu mwanzeru.+
10 Chilichonse chimene maso anga anali kupempha sindinali kuwamana.+ Mtima wanga sindinaumane chosangalatsa cha mtundu uliwonse. Ndinasangalalanso ndi ntchito yonse imene ndinaigwira mwakhama.+ Imeneyi ndiyo inali mphoto yanga ya ntchito yonse imene ndinagwira mwakhama.+
11 Ineyo ndinaganizira ntchito zonse zimene manja anga anagwira ndiponso ntchito yovuta imene ndinachita khama kuti ndiikwanitse.+ Nditatero, ndinaona kuti zonse zinali zachabechabe ndipo kunali ngati kuthamangitsa mphepo.+ Padziko lapansi pano panalibe chaphindu chilichonse.+
12 Ineyo ndinaganizaganiza kuti nzeru n’chiyani,+ misala n’chiyani, ndipo uchitsiru n’chiyani.+ Kodi munthu wochokera kufumbi amene wabwera pambuyo pa mfumu angachite chiyani? Zimene angachite n’zimene anthu ena anachita kale.
13 Ndinaona kuti nzeru zili ndi phindu lalikulu kuposa uchitsiru+ monga mmene kuwala kulili ndi phindu lalikulu kuposa mdima.+
14 Aliyense wanzeru maso ake amaona bwino,+ koma wopusa amangoyendabe mu mdima waukulu.+ Ineyo ndazindikira kuti onsewa mapeto awo ndi amodzi.+
15 Ndinanena mumtima mwanga+ kuti: “Mapeto ngati a munthu wopusa+ adzagweranso ineyo ndithu.”+ Choncho kodi ineyo ndinavutikiranji kukhala wanzeru kwambiri+ pa nthawi imene ija? Ndipo ndinanena mumtima mwanga kuti: “Izinso n’zachabechabe.”
16 Pakuti munthu wanzeru, mofanana ndi wopusa, sadzakumbukiridwa mpaka kalekale.+ M’masiku amene akubwerawa aliyense adzaiwalidwa. Ndipo kodi wanzeru adzafa motani? Adzafa mofanana ndi wopusa.+
17 Ine ndinadana ndi moyo+ chifukwa ndinaona kuti ntchito imene yachitidwa padziko lapansi pano ndi yosautsa mtima.+ Pakuti zonse zinali zachabechabe ndipo kuchita zimenezi kunali ngati kuthamangitsa mphepo.+
18 Ineyo ndinadana ndi ntchito yonse yovuta imene ndinali kugwira padziko lapansi pano,+ imene ndidzasiyire munthu amene akubwera pambuyo panga.+
19 Ndipo kodi ndani angadziwe kuti kaya adzakhala wanzeru kapena wopusa?+ Koma adzatenga zinthu zanga zonse zimene ndinazipeza movutikira ndiponso zimene ndinazichita mwanzeru padziko lapansi pano.+ Zimenezinso n’zachabechabe.
20 Ineyo ndinayamba kutaya mtima+ poganizira ntchito yanga yonse yovuta imene ndinaigwira mwakhama padziko lapansi pano.
21 Pakuti pali munthu amene ntchito yake yovuta waigwira mwanzeru, mozindikira ndiponso waigwira bwino.+ Koma zonse zimene anapeza zidzaperekedwa kwa munthu amene sanagwire mwakhama ntchito ngati imeneyo.+ Zimenezinso n’zachabechabe ndipo n’zomvetsa chisoni kwambiri.+
22 Pakuti munthu amapeza chiyani pa ntchito yonse imene waigwira mwakhama, ndiponso imene wasautsika nayo mtima poigwira padziko lapansi pano?+
23 Masiku ake onse, ntchito yakeyo imamubweretsera zowawa ndi zokhumudwitsa.+ Komanso usiku mtima wake sugona.+ Izinso n’zachabechabe.
24 Kwa munthu, palibe chabwino kuposa kuti adye, amwe, ndi kusangalatsa mtima wake chifukwa choti wagwira ntchito mwakhama.+ Ineyo ndaona kuti zimenezinso n’zochokera m’dzanja la Mulungu woona.+
25 Pakuti ndani amadya+ bwino ndi kumwa zabwino kuposa ine?+
26 Munthu wabwino pamaso pa Mulungu,+ Mulunguyo amam’patsa nzeru, kudziwa zinthu, ndi kusangalala.+ Koma wochimwa amam’patsa ntchito yotuta ndi kusonkhanitsa zinthu kuti azipereke kwa munthu amene ali wabwino pamaso pa Mulungu woona.+ Zimenezinso n’zachabechabe ndipo kuli ngati kuthamangitsa mphepo.+
Patsani ena
Patsani ena
Mlaliki 2
Baibulo la Dziko Latsopano la Malemba Opatulika
https://www.jw.org/finder?docid=1011452&Book=21&Chapter=2&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D21%26Chapter%3D2%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NKHANI YA PACHIKUTO | KODI MULUNGU AMAKUONANI KUTI NDINU WOFUNIKA?
Mulungu Angakulimbikitseni ndi Kukuthandizani
“Mulungu, amene amalimbikitsa osautsika mtima, anatilimbikitsa.” —2 AKORINTO 7:6.
N’CHIFUKWA CHIYANI ANTHU ENA AMAKAYIKIRA? Anthu ena akakhala pa mavuto amaganiza kuti n’kudzikonda kupempha Mulungu kuti awathandize. Iwo amachita zimenezi ngakhale atasoweratu mtengo wogwira. Mwachitsanzo, mayi wina dzina lake Raquel, ananena kuti: “Ndikaganizira mavuto amene anthu ambiri padzikoli akukumana nawo, ndimaona kuti mavuto anga ndi ochepa kwambiri moti palibe chifukwa choti ndizipempha Mulungu kuti andithandize.”
ZIMENE BAIBULO LIMANENA: Mulungu anapereka Mwana wake pofuna kutithandiza. Anthufe timabadwa ochimwa, ndipo zimenezi zimachititsa kuti tisamathe kuchita zonse zimene Mulungu amafuna popanda kulakwitsa. Komabe Mulungu “anatikonda ndi kutumiza Mwana wake [Yesu Khristu] monga nsembe yophimba machimo athu.” (1 Yohane 4:10) Kudzera mu nsembe ya Yesu, Mulungu amatikhululukira machimo, timakhala ndi chikumbumtima chabwino komanso timakhala ndi chiyembekezo cha moyo wosatha m’dziko latsopano lamtendere. * Komatu sikuti nsembe imeneyi imangosonyeza kuti Mulungu amakonda anthu onse monga gulu. Imasonyezanso kuti Mulungu amakukondani inuyo panokha.
Taganizirani zimene mtumwi Paulo ananena. Iye ankayamikira kwambiri nsembe ya Yesu moti analemba kuti: “Ndikukhala mokhulupirira Mwana wa Mulungu, amene anandikonda ndi kudzipereka yekha chifukwa cha ine.” (Agalatiya 2:20) Ngakhale kuti Yesu anafa Paulo asanakhale Mkhristu, iye ankaona kuti nsembe ya Yesu ndi mphatso imene Mulungu anamupatsa iyeyo.
Inunso muziona kuti nsembe ya Yesu ndi mphatso imene Mulungu anakupatsani inuyo panokha. Mphatso imeneyi imasonyeza kuti Mulungu amakuonani kuti ndinu wofunika. Ingakupatseninso “chiyembekezo chabwino” ndipo zimenezi zingakuthandizeni kuti muzichita zinthu zabwino.—2 Atesalonika 2:16, 17.
Komatu Yesu anapereka nsembe moyo wake zaka pafupifupi 2,000 zapitazo. Ndiye kodi masiku ano pali umboni uliwonse wosonyeza kuti Mulungu akufuna kuti mukhale naye pa ubwenzi?
^ ndime 5 Kuti mudziwe zambiri zokhudza nsembe ya Yesu, werengani mutu 5 m’buku lakuti, Kodi Baibulo Limaphunzitsa Chiyani Kwenikweni? lofalitsidwa ndi Mboni za Yehova.


text:
NKHANI YA PACHIKUTO
Kodi Kupemphera N’kothandizadi?
Mwina mungafunse kuti, ‘Ngati Mulungu amadziwa chilichonse ngakhale zimene timaganiza komanso zofuna zathu, n’chifukwa chiyani tiyenera kupemphera?’ Funsolitu n’lomveka chifukwa Yesu ananena kuti Mulungu “amadziwa zimene mukufuna musanapemphe n’komwe.” (Mateyu 6:8) Mfumu Davide nayonso inkadziwa zimenezi, ndipo inalemba kuti: “Ndisananene kanthu, Inu Yehova mumakhala mutadziwa kale zonse.” (Salimo 139:4) Ndiye n’chifukwa chiyani tiyenera kupemphera kwa Mulungu? Kuti tipeze yankho la funso limeneli, tiyeni tione zimene Baibulo limanena pa nkhani ya mapemphero a anthu amene ankatumikira Mulungu. *
“Yandikirani Mulungu, ndipo iyenso adzakuyandikirani.”
PEMPHERO LIMATITHANDIZA KUYANDIKIRA MULUNGU
Ngakhale kuti Baibulo limanena kuti Yehova * Mulungu amadziwa chilichonse, limasonyezanso kuti cholinga chake si kungodziwa zinthu zokhudza atumiki ake basi. (Salimo 139:6; Aroma 11:33) Ngakhale kuti Yehova amatha kukumbukira chilichonse, sali ngati kompyuta imene imangosunga zinthu. Yehova amachita chidwi ndi zimene timaganiza chifukwa amafuna kuti timuyandikire. (Salimo 139:23, 24; Yakobo 4:8) N’chifukwa chake Yesu analimbikitsa otsatira ake kuti azipemphera, ngakhale kuti Atate wake amadziwa kale zimene timafunikira. (Mateyu 6:6-8) Tikamauza Mlengi wathu zimene zili mumtima mwathu, ndi pamenenso ubwenzi wathu ndi iye umalimba.
Nthawi zina sitidziwa zimene tinganene m’pemphero. Zikatere, Mulungu amatha kutithandiza ngakhale kuti zimene timafunazo sitinathe kuzifotokoza. (Aroma 8:26, 27; Aefeso 3:20) Nthawi zina Mulungu amayankha mapemphero athu m’njira yosaonekera. Tikazindikira kuti Mulungu watithandiza, timayamba kumuona kuti ndi bwenzi lathu lapamtima.
KODI MULUNGU AMAYANKHA MAPEMPHERO ONSE?
Baibulo limatitsimikizira kuti Mulungu amayankha mapemphero a atumiki ake okhulupirika, koma limaperekanso zifukwa zimene sayankhira mapemphero ena. Mwachitsanzo, pa nthawi ina Aisiraeli ankakonda kuchita zachiwawa. Mulungu anauza mneneri Yesaya kuti awauze kuti: “Ngakhale mupereke mapemphero ambiri, ine sindimvetsera. Manja anu adzaza magazi amene mwakhetsa.” (Yesaya 1:15) Apatu n’zoonekeratu kuti Mulungu sayankha mapemphero a anthu amene satsatira malangizo ake kapena amene amapemphera ali ndi zolinga zolakwika.—Miyambo 28:9; Yakobo 4:3.
Komanso Baibulo limanena kuti: “Chilichonse chimene tingamupemphe mogwirizana ndi chifuniro chake, amatimvera.” (1 Yohane 5:14) Koma kodi zimenezi zikutanthauza kuti iye angapereke kwa atumiki ake chilichonse chimene apempha? Ayi. Mwachitsanzo, taganizirani za mtumwi Paulo, yemwe anapemphera kwa Mulungu katatu kuti amuchotsere “munga m’thupi.” (2 Akorinto 12:7, 8) Zikuoneka kuti Paulo anali ndi vuto la maso. Zimenezi ziyenera kuti zinali zokhumudwitsa kwambiri kwa iye. Paulo anali ndi mphatso yochiritsa ndipo anaukitsapo wakufa. Koma ngakhale kuti anapemphera kangapo konse kuti Mulungu athetse vuto lakeli, Mulungu sanachite zimenezi. (Machitidwe 19:11, 12; 20:9, 10) Ngakhale kuti Mulungu sanayankhe mapemphero ake monga mmene iye ankafunira, Paulo analandira mosangalala thandizo limene Mulungu anamupatsa.—2 Akorinto 12:9, 10.
“Ifetu timamudalira kuti chilichonse chimene tingamupemphe mogwirizana ndi chifuniro chake, amatimvera.”—1 Yohane 5:14
N’zoona kuti pa nthawi ina Mulungu anayankha mozizwitsa mapemphero a anthu ena otchulidwa m’Baibulo. (2 Mafumu 20:1-7) Komabe ngakhale pa nthawiyo, zimenezi sizinkachitikachika. Panalinso atumiki ena a Mulungu amene pa nthawi ina anakhumudwa chifukwa choona ngati Mulungu sakuyankha mapemphero awo. Mwachitsanzo popemphera, Mfumu Davide inafunsa Mulungu kuti: “Kodi mudzandiiwala kufikira liti, inu Yehova? Mpaka muyaya?” (Salimo 13:1) Koma munthu wokhulupirika ameneyu atazindikira kuti nthawi zambiri Yehova amamuthandiza akapemphera, anayambanso kumukhulupirira. M’pemphero lomweli iye ananenanso kuti: “Koma ine ndakhulupirira kukoma mtima kwanu kosatha.” (Salimo 13:5) Mofanana ndi Davide, atumiki a Mulungu nthawi zina amafunikanso kulimbikira kupemphera mpaka Mulungu atayankha pemphero lawolo.—Aroma 12:12.
KODI MULUNGU AMAYANKHA BWANJI MAPEMPHERO?
Mulungu amatipatsa zinthu zimene tikufunikiradi.
Sikuti nthawi zonse makolo achikondi amapatsa ana awo chilichonse chimene anawo apempha pa nthawi imene akuchifuna. Makolo amachita zimenezi pa zifukwa zoyenera. Mofanana ndi zimenezi, sikuti nthawi zonse Mulungu angayankhe pemphero lathu mmene ifeyo tikufunira komanso pa nthawi yomwe tikufuna. Komabe tingakhale ndi chikhulupiriro choti Mlengi wathu, yemwe ali ngati bambo wachikondi, amatipatsa zinthu zomwe tikufunikiradi ndipo amachita zimenezi pa nthawi yoyenera komanso m’njira yabwino.—Luka 11:11-13.
Mulungu angayankhe mapemphero athu m’njira imene sitingaizindikire.
Nanga kodi tingatani ngati tapemphera kuti Mulungu atithetsere vuto linalake koma vutolo silikutha? Kodi tiyenera kuganiza kuti popeza Mulungu sanatichitire chozizwitsa, ndiye kuti basi sanayankhe pemphero lathulo? Ayi. Chifukwa n’kutheka kuti watithandiza m’njira inayake koma ifeyo sitikuzindikira zimenezo. Mwachitsanzo pa nthawi imene tinkafunika thandizo, mwina mnzathu wina anatithandiza. (Miyambo 17:17) N’kutheka kuti Yehova ndi amene anachititsa kuti mnzathuyo akhudzidwe mtima n’kutithandiza pa vuto lathu. Komanso nthawi zina Mulungu angayankhe pemphero lathu kudzera pa zimene tingawerenge m’Baibulo. Zingachitike kuti tingapeze mfundo inayake imene ingatithandize kuti tipirire mavuto amene tikukumana nawo.—2 Timoteyo 3:16, 17.
Nthawi zambiri Mulungu sachotsa vuto la munthu, koma amangomupatsa mphamvu zoti athe kupirira vutolo. (2 Akorinto 4:7) Mwachitsanzo, Yesu atapempha Atate wake kuti amuchotsere vuto linalake poopa kuti linyozetsa dzina la Atate wakewo, Yehova anatumiza mngelo kuti akamulimbikitse. (Luka 22:42, 43) Mofanana ndi zimenezi, Mulungu angagwiritsenso ntchito mnzathu wapamtima kuti atilimbikitse pa nthawi imene tili pa mavuto. (Miyambo 12:25) Popeza njira yoyankhira pemphero imeneyi, siyoonekera kwambiri, timafunika kukhala tcheru kuti tizindikire kuti Mulungu wayankha pemphero lathu, chifukwa kupanda kutero tingamaganize kuti sanayankhe.
Mulungu amayankha pa nthawi yoyenera.
Baibulo limanena kuti Mulungu Wamphamvuyonse amakomera mtima anthu odzichepetsa “m’nthawi yake.” (1 Petulo 5:6) Choncho zikamaoneka ngati Yehova akuchedwa kuyankha mapemphero athu ochokera pansi pa mtima, tisamaganize kuti ndi umboni woti Yehova sakudera nkhawa za mavuto athu. Koma tizidziwa kuti popeza Yehova amadziwa zonse, n’zosakayikitsa kuti amayankha mapemphero athu mogwirizana ndi zimene tikufunikiradi.
“Dzichepetseni pansi pa dzanja lamphamvu la Mulungu, kuti adzakukwezeni m’nthawi yake.”—1 Petulo 5:6
Mwachitsanzo, yerekezani kuti mwana wanu wamng’ono wakupemphani kuti mum’gulire njinga. Kodi mungamugulire nthawi yomweyo? Ngati mukuona kuti sanafike pa msinkhu woti angakwere njinga, mwina simungamugulire pa nthawiyo. Komabe m’tsogolo mukhoza kudzamugulira ngati mukuona kuti kuchita zimenezi kumuthandiza. Mofanana ndi zimenezi, Mulungu angatipatse ‘zokhumba za mtima wathu’ pa nthawi yoyenera ngati titapitirizabe kupemphera.—Salimo 37:4.
MUSAMAKAYIKIRE KUTI YEHOVA AMAMVA MAPEMPHERO
Baibulo limalimbikitsa Akhristu oona kuti asamakayikire zoti pemphero limathandiza. Koma ena anganene kuti zimenezi ndi zongonena koma sikuti zimachitikadi. N’zoona kuti ngati tapemphera kwa nthawi yaitali za vuto linalake kapena za zinthu zopanda chilungamo zomwe zikutichitikira, koma vutolo silikutha, tingayambe kuona kuti Yehova akuchedwa kuyankha. Koma tizikumbukira zoti Yesu ananena kuti tiyenera kupitirizabe kupemphera.
Yesu ananena za fanizo la mkazi wamasiye amene ankapita mobwerezabwereza kwa woweruza kuti amuweruzire nkhani yake n’cholinga choti chilungamo chioneke. (Luka 18:1-3) Ngakhale kuti poyamba woweruzayu anakana, koma kenako anati: “Ndionetsetsa kuti chilungamo chachitika kwa mkazi wamasiyeyu. Ndichita zimenezi kuti asapitirize kumangobwera ndi kundisautsa kwambiri.” (Luka 18:4, 5) Mawu oyambirira amene anagwiritsa ntchito pamenepa, amasonyeza kuti woweruzayu anathandiza mkazi wamasiyeyo chifukwa “ankaopa kuti amuwonongera mbiri.” * Ndiye ngati woweruzayu, ngakhale kuti anali munthu wosakonda chilungamo, anathandiza mkazi wamasiyeyu chifukwa choopa kuti mbiri yake iwonongeka, kuli bwanji Mulungu yemwe ndi wachikondi? Iye adzaonetsetsa kuti chilungamo chachitika kwa anthu amene “amafuulira kwa iye usana ndi usiku.” Monga Yesu ananenera, Mulungu “adzaonetsetsa kuti chilungamo chachitika kwa iwo mwamsanga.”—Luka 18:6-8.
“Pemphanibe, ndipo adzakupatsani.”—Luka 11:9
Ngakhale titapemphera kwa nthawi yaitali kuti Mulungu atithandize pa vuto linalake, koma tikuonabe kuti vutolo silikutha, sitiyenera kusiya. Tikamalimbikira kupemphera, timasonyeza kuti tikufunadi kuti Mulungu atichitire zimene tikupemphazo. Komanso tikaona mmene Mulungu wayankhira pemphero lathu, timayamba kumudalira ndipo timamuona kuti ndi bwenzi lathu. Choncho sitiyenera kukayikira kuti Yehova adzayankha mapemphero athu oyenera ngati tipitirizabe kupempha ndi chikhulupiriro.—Luka 11:9.
^ ndime 3 Ngati tikufuna kuti Mulungu aziyankha mapemphero athu, tiyenera kuyesetsa kuchita zimene iye amafuna. Tikamachita zimenezi, tidzaona kuti pemphero lingatithandizedi monga mmene tionere m’nkhani ino. Kuti mudziwe zambiri, werengani mutu 17 m’buku lakuti, Kodi Baibulo Limaphunzitsa Chiyani Kwenikweni? lofalitsidwa ndi Mboni za Yehova.
^ ndime 5 Baibulo limanena kuti dzina la Mulungu ndi Yehova.
^ ndime 22 Kale mu Isiraeli, Mulungu ankafuna kuti oweruza azisonyeza chifundo makamaka kwa akazi amasiye ndi ana amasiye.—Deuteronomo 1:16, 17; 24:17; Salimo 68:5.


text:
Malonda / Kumwa
Tom Airbus A330-200 FSX
FSX Airbus A330-200 wokongola.
Zikuphatikizapo 3 repaints: Air France, Air Transat, Lufthansa ndi Mabaibulo Rolls Royce, General Zamagetsi ndi Pratt & Whitney. bwinobwino pafupifupi cockpit zochokera original A321 FSX. Gauges ntchito, ntchito ndi SP1 ndi SP2. Osati anayesedwa ndi DX10.
Izi pokha-pa wangwiro zochepa zithunzi masanjidwe chifukwa chimango mlingo wochezeka
wokongola kwambiri lachitsanzo
Zikuphatikizapo 3 repaints: Air France, Air Transat, Lufthansa ndi Mabaibulo Rolls Royce, General Zamagetsi ndi Pratt & Whitney. bwinobwino pafupifupi cockpit zochokera original A321 FSX. Gauges ntchito, ntchito ndi SP1 ndi SP2. Osati anayesedwa ndi DX10.
Izi pokha-pa wangwiro zochepa zithunzi masanjidwe chifukwa chimango mlingo wochezeka
wokongola kwambiri lachitsanzo
Author imelo adilesi iyi lichitidwa kutetezedwa spambots. Muyenera JavaScript kuona izo. imelo adilesi iyi lichitidwa kutetezedwa spambots. Muyenera JavaScript kuona izo.
Kukula 25.1 MB
Downloads 44 525
Analenga 27-05-2009 12: 16: 49
Anasintha 06-06-2012 19: 15: 17
License
Freeware
3D Pafupifupi Cockpit
Osati anayesedwa DirectX10
Kuwonjezera pa yogwirizana ndi FSX SP1 kapena SP2 & FSX-Mpweya wotentha
Malonda / Kumwa


text:
ZOTI ANA ACHITE POPHUNZIRA
ZOTI MUCHITE POPHUNZIRA
Mzimu Woyera Umatulutsa Makhalidwe Abwino
Zinanso
Imbani Nyimbo Yothandiza Kukhala Olimba Mtima
Phunzirani nyimbo imene imatithandiza kukhala olimba mtima ndipo kenako muimbe limodzi ndi banja lanu.
Kodi Mungalimbikitse Ndani?
Zochitazi zingathandize ana a pakati pa zaka 8 ndi 12 kuti adziwe zimene angachite kuti alimbikitse munthu.
Makhalidwe Omwe Munthu Wabwino Ayenera Kukhala Nawo
Zithunzizi n’zothandiza ana a zaka 8 mpaka 12 kuti akhale ndi makhalidwe abwino.


text:
JULY 18, 2014
UKRAINE
Lipoti Lokhudza Mboni za Yehova ku Ukraine ndi ku Crimea
LVIV, Ukraine—Ofesi ya Mboni za Yehova ku Ukraine yanena kuti pa June 17, 2014, munthu mmodzi wa Mboni anafa kum’mawa kwa mzinda wa Kramatorsk bomba litaphulika pafupi ndi galimoto yake. Kupatula pa munthu mmodziyu, palibenso wa Mboni amene wamwalira kapena kuvulala kwambiri chifukwa cha nkhondo yomwe inayamba miyezi ingapo yapitayi m’dzikoli. Komabe a Mboni ambiri anasamutsidwa m’madera a kum’mawa kwa dziko la Ukraine komwe kwakhudzidwa kwambiri ndi nkhondo. Anthuwa akukhala m’nyumba za a Mboni anzawo.
A Mboni za Yehova ku Ukraine akupitirizabe kuuza anthu uthenga wa m’Baibulo, womwe ndi wotonthoza, ngakhale kuti m’dzikoli mukuchitika ziwawa. Chakumayambiriro kwa mwezi wa June 2014, a Mboni za Yehova anachita misonkhano yambiri mwamtendere kum’mawa kwa dziko la Ukraine. Pa misonkhanoyi, ankakamba nkhani za m’Baibulo komanso zitsanzo zosonyeza mmene tingagwiritsire ntchito malangizo a m’Baibulo pamoyo wathu. Anthu oposa 5,200 anapezeka pamisonkhanoyi. A Mboni akuyembekezera kupanga misonkhano yachigawo pafupifupi 40 ku Ukraine ndi ku Crimea. Nkhani zimene zidzakambidwe pamisonkhanoyi zidzafotokoza zimene Baibulo limanena, zakuti anthu adzakhala mwamtendere Ufumu wa Mulungu ukadzayamba kulamulira. Anthu oposa 165,000 akuyembekezeka kudzapezeka pamisonkhanoyi ku Ukraine komanso 7,500 ku Crimea.
Kuchokera m’mayiko ena:
Lankhulani ndi: J. R. Brown, Office of Public Information, tel. +1 718 560 5000
Ukraine: Vasyl Kobel, tel. +38 032 240 9323


text:
Kodi Zinthu Zonse Zimene Yehova Amatipatsa Zimakuthandizani?
“Ine Yehova ndine Mulungu wanu, amene ndimakuphunzitsani kuti zinthu zikuyendereni bwino.”—YES. 48:17.
NYIMBO: 117, 114
1, 2. (a) Kodi a Mboni za Yehovafe timaliona bwanji Baibulo? (b) Kodi inuyo mumakonda mabuku ati a m’Baibulo?
A MBONI ZA YEHOVAFE timakonda kwambiri Baibulo chifukwa timapezamo malangizo othandiza. Komanso Baibulo limatithandiza kukhala ndi chiyembekezo ndiponso limatitonthoza. (Aroma 15:4) Timaona kuti Baibulo si buku la anthu koma ndi “Mawu a Mulungu.”—1 Ates. 2:13.
2 Mkhristu aliyense ayenera kuti ali ndi mabuku a m’Baibulo amene amawakonda kwambiri. Ena amakonda Mauthenga Abwino chifukwa akawerenga zimene Yesu anachita amaphunzira makhalidwe a Yehova. (Yoh. 14:9) Pomwe ena amakonda mabuku a maulosi ngati Chivumbulutso chifukwa amafotokoza “zinthu zimene ziyenera kuchitika posachedwapa.” (Chiv. 1:1) Ndiye palinso ena amene amakonda kwambiri Masalimo ndi Miyambo chifukwa muli malangizo othandiza. Zonsezi zikusonyeza kuti Baibulo ndi buku la anthu onse.
3, 4. (a) Kodi timaona bwanji zinthu zimene gulu limatulutsa? (b) Pa zinthu zimene timalandira, kodi zina amakonzera ndani?
3 Kuwonjezera pa Baibulo timakondanso zinthu zothandiza kuphunzira Baibulo zimene gulu limatulutsa. Mwachitsanzo timayamikira kwambiri mabuku, timabuku, magazini komanso zinthu zina zimene timalandira. Zinthu zimenezi zimathandiza kuti tikhale pa ubwenzi wolimba ndi Yehova, tikhale maso komanso kuti tikhale ndi ‘chikhulupiriro cholimba.’—Tito 2:2.
4 Pa zinthu zimene timalandirazi, zina amakonzera anthu monga achinyamata kapena makolo. Palinso magazini komanso zinthu zapawebusaiti yathu zimene amakonzera anthu omwe si Mboni. Zonsezi zimasonyeza kuti Yehova akukwaniritsa lonjezo lake lakuti ‘adzakonzera anthu a mitundu yonse phwando la zakudya zabwinozabwino.’—Yes. 25:6.
5. Kodi Yehova amayamikira tikamayesetsa kuchita chiyani?
5 Ambirife timaona kuti sitikhala ndi nthawi yokwanira yoti tiwerenge Baibulo komanso mabuku onse amene timalandira. Koma tiyenera kudziwa kuti Yehova amayamikira kwambiri tikamayesetsa ‘kugwiritsa ntchito bwino nthawi yathu’ powerenga Baibulo nthawi zonse komanso kuphunzira patokha. (Aef. 5:15, 16) N’zoona kuti sizophweka kuwerenga mwatsatanetsatane chilichonse chimene tingalandire. Komabe m’pofunika kusamala kwambiri pa nkhani imeneyi.
6. Kodi n’chiyani chingatilepheretse kuti tizipindula kwambiri ndi zinthu zonse zimene Yehova watipatsa?
6 Tiyenera kusamala kuti tisamalephere kuphunzira zinthu zina poganiza kuti mfundo zake sizikutikhudza. Mwachitsanzo, kodi munaganizapo kuti nkhani inayake ya m’Baibulo sikukukhudzani inuyo? Nanga mumatani mukaona kuti nkhani ina ya m’magazini kapena m’buku alembera gulu linalake la anthu? Kodi mumangoiwerenga patalipatali mwinanso osaiwerenga n’komwe? Ngati timachita zimenezi ndiye kuti sitingapindule. Ndiye kodi tingatani kuti zoterezi zisamatichitikire? M’pofunika kuti tizikumbukira kuti zinthu zimene timalandira ndi zochokera kwa Yehova. Paja Baibulo limati: “Ine Yehova ndine Mulungu wanu, amene ndimakuphunzitsani kuti zinthu zikuyendereni bwino.” (Yes. 48:17) M’nkhaniyi tikambirana mfundo zitatu zimene zingatithandize kuti tizipindula kwambiri tikamawerenga Baibulo komanso mabuku athu.
ZIMENE MUNGACHITE KUTI BAIBULO LIZIKUTHANDIZANI KWAMBIRI
7. N’chifukwa chiyani tiyenera kuona kuti nkhani iliyonse m’Baibulo ingatithandize?
7 Muziona kuti nkhani iliyonse ingakuthandizeni. Baibulo limafotokoza momveka bwino kuti “malemba onse anauziridwa ndi Mulungu, ndipo ndi opindulitsa.” (2 Tim. 3:16) N’zoona kuti nkhani zina za m’Baibulo analembera anthu enaake kapena gulu linalake la anthu. Koma tiyenera kumaona kuti nkhani iliyonse ingatithandize. M’bale wina anati: “Ndikamawerenga Baibulo, ndimakumbukira kuti pali zinthu zambiri zimene ndingaphunzire pa nkhani iliyonse. Zimenezi zimandithandiza kuti ndizitha kupeza mfundo zatsopano.” Tisanayambe kuwerenga Baibulo, tiyenera kupempha Mulungu kuti atipatse nzeru zimene zingatithandize kumvetsa mfundo zomwe iyeyo akufuna kuti tiphunzire.—Ezara 7:10; werengani Yakobo 1:5.
8, 9. (a) Tikamawerenga Baibulo, kodi tiyenera kumadzifunsa mafunso ati? (b) Kodi mfundo zokhudza zimene akulu ayenera kuchita zikutiphunzitsa chiyani za Yehova?
8 Muzidzifunsa mafunso. Mukamawerenga nkhani inayake m’Baibulo, muzidzifunsa mafunso ngati awa: ‘Kodi zimenezi zikundiphunzitsa chiyani za Yehova? Kodi mfundo zimenezi ndingazigwiritse ntchito bwanji pa moyo wanga? Nanga ndingazigwiritse ntchito bwanji pothandiza ena? Tikamaganizira mafunso amenewa, Baibulo lingatithandize kwambiri. Mwachitsanzo, taganizirani zimene Malemba amanena kuti akulu azichita. (Werengani 1 Timoteyo 3:2-7.) Popeza kuti ambirife siife akulu, mwina tingamaganize kuti mfundo za m’lembali sizikutikhudza kwenikweni. Koma tikawerenga mavesiwa n’kudzifunsa mafunso aja tingaone kuti zikhoza kutithandiza. Tiyeni tiyese kukambirana m’njira imeneyi.
9 Kodi zimenezi zikundiphunzitsa chiyani za Yehova? Popereka malangizo a zimene akulu ayenera kuchita, Yehova akusonyeza kuti amafuna kuti anthu amene wawapatsa udindo azitsatira mfundo zake zapamwamba. Amafunanso kuti iwo azipereka chitsanzo chabwino ndipo adzayankha mlandu pa zimene amachitira mpingo “umene anaugula ndi magazi a Mwana wake weniweni.” (Mac. 20:28) Yehova amafuna kuti anthu ake azisamalidwa bwino ndi abusa aang’ono. (Yes. 32:1, 2) Mfundo zimenezi zikutithandiza kudziwa kuti Yehova amatikonda kwambiri.
10, 11. (a) Tikamawerenga zimene m’bale angachite kuti ayenerere kukhala mkulu, kodi tingatani kuti mfundozo zitithandizenso ifeyo? (b) Nanga tingagwiritse ntchito bwanji mfundozi pothandiza ena?
10 Kodi mfundo zimenezi ndingazigwiritse ntchito bwanji pa moyo wanga? Nthawi zonse akulu ayenera kumadzifufuza kuti aone mbali zimene afunika kusintha mogwirizana ndi zimene Malemba amanena. M’bale amene “akuyesetsa kuti akhale woyang’anira” ayenera kuonetsetsa kuti akutsatira mfundozi pa moyo wake. (1 Tim. 3:1) Komanso Akhristu onse angaphunzirepo kanthu pamavesi amenewa chifukwa zambiri mwa mfundozi ndi zimene Yehova amafuna kuti tonse tizitsatira. Mwachitsanzo, Akhristu onse amafunika kukhala ololera ndiponso oganiza bwino. (Afil. 4:5; 1 Pet. 4:7) Akulu akakhala “zitsanzo kwa gulu la nkhosa,” timaphunzira zambiri kuchokera kwa iwo komanso ‘timatsanzira chikhulupiriro chawo.’—1 Pet. 5:3; Aheb. 13:7.
11 Kodi ndingagwiritse ntchito bwanji mfundozi pothandiza ena? Tingagwiritse ntchito zimene Yehova amafuna kuti akulu azichita pothandiza anthu amene timaphunzira nawo. Tingawasonyeze kuti akulu a Mboni za Yehova ndi osiyana kwambiri ndi atsogoleri a zipembedzo zina. Mfundo zimenezi zimatithandizanso kuzindikira ntchito yayikulu imene akulu amagwira mumpingo. Kuganizira zimenezi kumatilimbikitsa kuti ‘tiziwalemekeza.’ (1 Ates. 5:12) Ndiyeno tikamawalemekeza iwo amagwira ntchito yawo mosangalala.—Aheb. 13:17.
12, 13. (a) Pogwiritsa ntchito zinthu zofufuzira zomwe tili nazo, kodi tingafufuze mfundo ziti tikamaphunzira? (b) Kodi kudziwa zinthu zina zokhudza nkhani imene tikuphunzira kungatithandize bwanji? Perekani chitsanzo.
12 Muzifufuza Mfundo Zina. Mungagwiritse ntchito zinthu zofufuzira zomwe tili nazo kuti mupeze mayankho a mafunso awa:
Kodi ndani analemba zimenezi?
Analemba liti ndipo analembera kuti?
Kodi ndi zinthu ziti zomwe zinkachitika pa nthawi yomwe zimenezi zinalembedwa?
Kudziwa mayankho a mafunsowa kungakuthandizeni kuti muphunzire zambiri pa nkhaniyo.
13 Mwachitsanzo, taganizirani zimene timawerenga pa Ezekieli 14:13, 14. Lembali limati: “Ngati dziko landichimwira pochita zosakhulupirika, ndidzalitambasulira dzanja langa n’kuthyola ndodo zake zimene amakolowekapo mikate yoboola pakati. Komanso ndidzalitumizira njala ndipo ndidzapha anthu ndi ziweto m’dzikolo. ‘Amuna atatu awa: Nowa, Danieli ndi Yobu, akanakhala m’dzikolo, iwo okhawo akanapulumutsa miyoyo yawo chifukwa chokhala olungama,’ watero Yehova, Ambuye Wamkulu Koposa.” Tikafufuza tingapeze kuti lembali linalembedwa m’chaka cha 612 B.C.E. Pa nthawiyo n’kuti patatha zaka mahandiredi angapo kuchokera pamene Nowa ndi Yobu anamwalira koma Yehova ankawakumbukirabe kuti anali okhulupirika. Koma pa nthawiyi n’kuti Danieli adakali moyo ndipo anali ndi zaka za m’ma 20. Komatu Yehova ankamuona kuti anali wokhulupirika mofanana ndi Nowa ndi Yobu. Kodi tikuphunzira chiyani pamenepa? Yehova amaona kukhulupirika kwa atumiki ake onse, ngakhalenso achinyamata.—Sal. 148:12-14.
MUZIWERENGA MABUKU KOMANSO MAGAZINI ONSE
14. Kodi zinthu zimene amalembera achinyamata zimawathandiza bwanji, nanga zingatithandizenso bwanji tonsefe? (Onani chithunzi patsamba 23.)
14 M’nkhaniyi taona kuti nkhani zonse zimene zili m’Baibulo zingatithandize. N’chimodzimodzi ndi zinthu zonse zimene gulu limatulutsa. Tiyeni tikambirane zitsanzo zochepa. Mabuku kapena nkhani za achinyamata. Posachedwapa, gulu lakhala likutulutsa mabuku kapena nkhani zambiri za achinyamata. [1] Zina zimawathandiza kuthana ndi mavuto amene amakumana nawo akamakula kapena akakhala kusukulu. Kodi nkhani zoterezi zingatithandize bwanji tonsefe? Tikamawerenga nkhani ngati zimenezi timazindikira mavuto amene achinyamata akukumana nawo. Tikatero tingathe kuwathandiza komanso kuwalimbikitsa.
15. N’chifukwa chiyani achikulirenso ayenera kuwerenga nkhani zimene gulu lalembera achinyamata?
15 Mavuto ena amene amafotokozedwa m’nkhani za achinyamata amachitikiranso munthu aliyense. Tonsefe timafunika kufotokoza zimene timakhulupirira, kudziletsa, kusatengera zochita za anzathu komanso kusankha bwino zosangalatsa ndi anthu ocheza nawo. Zinthu zonsezi zimafotokozedwa bwino m’nkhani zimene amalembera achinyamata. Ndiyeno kodi achikulire ayenera kuganiza kuti akawerenga nkhani za achinyamata anyozeka? Ayi ndithu. N’zoona kuti nkhanizi zimalembedwa m’njira yoti ziwafike pa mtima achinyamata. Koma malangizo ake amachokera m’Baibulo ndipo akhoza kuthandiza munthu aliyense.
16. Kodi mabuku athu amathandiza bwanji achinyamata?
16 Nkhani zimene amalembera achinyamata zimawathandizanso kulimbitsa ubwenzi wawo ndi Yehova. (Werengani Mlaliki 12:1, 13.) Zimenezi n’zofunikanso kwa anthu akuluakulu. Mwachitsanzo, mu Galamukani! ya April 2009 munali nkhani yakuti, “Zimene Achinyamata Amadzifunsa . . . Kodi Ndingatani Kuti Kuwerenga Baibulo Kuzindisangalatsa?” Nkhaniyi inapereka mfundo zingapo zothandiza ndipo munali pepala loti tidule n’kusunga m’Baibulo kuti tiziligwiritsa ntchito. Nkhaniyi sinathandize achinyamata okha. Mwachitsanzo, mayi wina anati: “Poyamba ndinkavutika kuti ndiziwerenga Baibulo. Koma nditatsatira malangizo amene ali m’nkhaniyi, ndinayamba kuwerenga Baibulo tsiku ndi tsiku. Ndinadula pepala lomwe linali m’nkhaniyi n’kusunga. Ndimaona kuti mabuku a m’Baibulo ndi ogwirizana ndipo analembedwa mosangalatsa kwambiri. Panopa kuwerenga Baibulo kumandisangalatsa kwabasi.”
17, 18. Kodi zinthu zimene amakonzera anthu omwe si Mboni zimatithandiza bwanji ifeyo? Perekani chitsanzo.
17 Zinthu zimene amakonzera anthu omwe si Mboni. Kuyambira mu 2008 tinayamba kulandira Nsanja ya Olonda yophunzira imene amalembera a Mboni za Yehovafe. Koma tilinso ndi magazini ogawira. Kodi magazini amenewa angatithandizenso ifeyo? Inde. Taganizirani chitsanzo ichi: Tiyerekeze kuti mutafika pamisonkhano, mwaona kuti munthu amene munamuitana wabwera ndipo mukusangalala kwambiri ndi zimenezi. Pamene m’bale akukamba nkhani ya onse mukuganizira mmene mfundo zake zingathandizire mlendo wanuyo. Izi zikukuthandizani kuona kuti nkhaniyo inali yothandiza kwambiri.
18 Zoterezi n’zimene zingachitikenso tikamawerenga zinthu zimene amakonzera anthu omwe si Mboni. Mwachitsanzo, magazini ogawira a Nsanja ya Olonda amafotokoza nkhani m’njira yoti anthu omwe si Mboni azimvetse. N’chimodzimodzinso ndi nkhani zambiri zimene zimapezeka pawebusaiti yathu ya jw.org/ny monga zakuti, “Kuyankha Mafunso a M’Baibulo” ndi zakuti, “Mafunso Ofunsidwa Kawirikawiri.” Nkhani zimenezi zimatithandiza kuti tizikonda choonadi komanso tizimvetsa bwino mfundo za m’Baibulo. Zimatithandizanso kuphunzira njira zatsopano zofotokozera zimene timakhulupirira tikakhala mu utumiki. Nawonso magazini a Galamukani! amatithandiza kuti tizikhulupirira kwambiri kuti kuli Mulungu. Amatithandizanso kuti tizitha kufotokoza bwino zimene timakhulupirira.—Werengani 1 Petulo 3:15.
19. Kodi tingasonyeze bwanji kuti timayamikira zinthu zimene Yehova amatipatsa?
19 M’nkhaniyi taona kuti Yehova watipatsa zinthu zambiri zomwe zingatithandize kupeza ‘zosowa zathu zauzimu.’ (Mat. 5:3) Tiyeni tipitirize kugwiritsa ntchito zinthu zonsezi. Tikamatero timasonyeza kuti timayamikira Yehova amene ‘amatiphunzitsa kuti zinthu zitiyendere bwino.’—Yes. 48:17.
^ [1] (ndime 14) Apa tikunena zinthu monga buku lakuti, Mayankho a Zimene Achinyamata Amafunsa buku loyamba ndi lachiwiri komanso nkhani zakuti, Zimene Achinyamata Amadzifunsa zomwe zimapezeka pa Intaneti.


text:
MOYO WATHU WACHIKHRISTU
Tizisangalala ndi Chiyembekezo Chathu
Chiyembekezo chili ngati nangula amene amathandiza kuti sitima isasunthe. (Aheb. 6:19) Zili choncho chifukwa chimatithandiza kuti tisasokonezeke mwauzimu tikakumana ndi mavuto aakulu okhala ngati mafunde oopsa. (1 Tim. 1:18, 19) Mavutowa akhoza kukhala matenda aakulu, mavuto azachuma, imfa ya munthu amene tinkamukonda kapena mayesero ena alionse.
Chikhulupiriro komanso chiyembekezo chimatithandiza kuti tisamakayikire ngakhale pang’ono zimene Mulungu watilonjeza. (2 Akor. 4:16-18; Aheb. 11:13, 26, 27) Choncho kaya tikuyembekezera kupita kumwamba kapena kudzakhala padziko lapansi, tiyenera kumaganizira kwambiri zimene Mulungu walonjeza m’Mawu ake. Kuchita zimenezi kungatithandize kukhalabe osangalala pamene takumana ndi mayesero.
ONERANI VIDIYO YAKUTI TIZISANGALALA NDI CHIYEMBEKEZO CHATHU. KENAKO YANKHANI MAFUNSO AWA:
N’chifukwa chiyani Mose ndi chitsanzo chabwino?
Kodi amuna okwatira ali ndi udindo wotani m’banja?
Kodi ndi nkhani ziti zimene mungakambirane pa Kulambira kwa Pabanja?
Kodi kukhala ndi chiyembekezo kungakuthandizeni bwanji kuti musataye mtima mukakumana ndi mayesero?
Kodi inuyo mukuyembekezera zinthu ziti?


text: 9 Aisiraeli onse analembedwa pamndandanda wa mayina wotsatira makolo awo+ m’Buku la Mafumu a Isiraeli. Ayuda anatengedwa kupita ku ukapolo+ ku Babulo chifukwa cha kusakhulupirika kwawo.2 Oyamba kubwerera n’kukakhala ku cholowa chawo m’mizinda yawo anali Aisiraeli,+ ansembe,+ Alevi,+ ndi Anetini.+3 Ku Yerusalemu+ kunkakhala ana ena a Yuda,+ Benjamini,+ Efuraimu ndi Manase.4 Pa anawo panali Utai mwana wa Amihudi. Amihudi anali mwana wa Omuri, Omuri anali mwana wa Imiri, ndipo Imiri anali mwana wa Bani. Amenewa anali mbadwa za Perezi+ mwana wa Yuda.+5 Pa anthu otchedwa Asilo,+ panali Asaya woyamba kubadwa ndiponso ana ake.6 Pa ana a Zera+ panali Yeweli. Panalinso abale ake a Zera okwana 690.7 Pa ana a Benjamini panali Salelu mwana wa Mesulamu. Mesulamu anali mwana wa Hodaviya, ndipo Hodaviya anali mwana wa Hasenuwa.8 Panalinso Ibineya mwana wa Yerohamu, ndi Ela mwana wa Uzi. Uzi anali mwana wa Mikiri. Panalinso Mesulamu mwana wa Sefatiya. Sefatiya anali mwana wa Reueli, ndipo Reueli anali mwana wa Ibiniya.9 Abale awo potsatira mibadwo yawo analipo 956. Onsewa anali amuna amene anali atsogoleri a nyumba ya makolo awo.10 Pa ansembe panali Yedaya, Yehoyaribu, Yakini,+11 ndi Azariya+ mwana wa Hilikiya. Hilikiya anali mwana wa Mesulamu, Mesulamu anali mwana wa Zadoki, Zadoki anali mwana wa Merayoti, ndipo Merayoti anali mwana wa Ahitubu. Ahitubu anali mtsogoleri wa nyumba ya Mulungu woona.12 Panalinso Adaya mwana wa Yerohamu. Yerohamu anali mwana wa Pasuri, ndipo Pasuri anali mwana wa Malikiya. Komanso panali Maasai mwana wa Adieli. Adieli anali mwana wa Yahazera, Yahazera anali mwana wa Mesulamu, Mesulamu anali mwana wa Mesilemiti,+ ndipo Mesilemiti anali mwana wa Imeri.13 Panalinso abale awo. Onse anali atsogoleri a nyumba ya makolo awo, ndipo analipo 1,760. Iwo anali amuna amphamvu, omwe anali kugwira ntchito+ yotumikira panyumba ya Mulungu woona.14 Pa Alevi panali Semaya mwana wa Hasubu. Hasubu anali mwana wa Azirikamu, ndipo Azirikamu anali mwana wa Hasabiya.+ Amenewa anali ochokera kwa ana a Merari.15 Panalinso Bakabakara, Heresi, Galali, ndi Mataniya+ mwana wa Mika.+ Mika anali mwana wa Zikiri,+ ndipo Zikiri anali mwana wa Asafu.+16 Komanso panali Obadiya mwana wa Semaya.+ Semaya anali mwana wa Galali, Galali anali mwana wa Yedutuni.+ Ndiye panalinso Berekiya mwana wa Asa mwana wa Elikana, amene anali kukhala m’midzi ya Anetofa.+17 Alonda a pazipata+ anali Salumu,+ Akubu, Talimoni, ndi Ahimani. Salumu m’bale wawo ndiye anali mtsogoleri.18 Kufikira nthawi imeneyo, iye anali kukhala pachipata cha mfumu+ kum’mawa. Amenewa anali alonda a pazipata za misasa ya ana a Levi.+19 Panalinso Salumu mwana wa Kore. Kore anali mwana wa Ebiasafu+ ndipo Ebiasafu anali mwana+ wa Kora.+ Salumu ndi abale ake a nyumba ya makolo ake, Akora,+ anali oyang’anira ntchito pochita utumiki wawo pamodzi ndi makolo awo, monga alonda+ a pachihema pamsasa wa Yehova. Iwo anali alonda a pachipata.20 Pinihasi+ mwana wa Eleazara+ ndiye anali mtsogoleri wawo kalekale, ndipo Yehova anali naye.+21 Zekariya+ mwana wa Meselemiya anali mlonda wa pachipata cholowera kuchihema chokumanako.22 Onse amene anasankhidwa kuti akhale alonda a pamakomo analipo 212. Iwo anakhala m’midzi yawo+ mogwirizana ndi mndandanda wa mayina wotsatira makolo awo.+ Davide+ ndi Samueli wamasomphenya+ anaika amenewa pa udindo wawo chifukwa cha kukhulupirika kwawo.+23 Iwo ndi ana awo anali kuyang’anira zipata za nyumba ya Yehova, kapena kuti chihema chopatulika,* ndipo ankachita utumiki waulonda.+24 Alonda a pazipatawo anali kukhala mbali zonse zinayi, kum’mawa,+ kumadzulo,+ kumpoto,+ ndi kum’mwera.+25 Abale awo amene anali kukhala m’midzi yawo, ankabwera nthawi ndi nthawi kudzagwira ntchito limodzi nawo kwa masiku 7.+26 Pa alonda a pazipatawo panali amuna anayi amphamvu amene anali pa udindo wawo chifukwa cha kukhulupirika kwawo. Amunawo anali Alevi, ndipo anali kuyang’anira zipinda zodyera+ ndi chuma+ cha m’nyumba ya Mulungu woona.27 Usiku anali kukhala mozungulira nyumba yonse ya Mulungu woona chifukwa anali pa utumiki wawo waulonda.+ Iwo ndiwo anali kusunga kiyi kuti azitsegula zipata m’mawa uliwonse.+28 Ena a iwo anali oyang’anira ziwiya+ za utumiki, chifukwa anali kuziwerenga pozitulutsa ndi pozilowetsa.29 Ena a iwo anali amuna osankhidwa kuti aziyang’anira ziwiya zina, ziwiya zonse zopatulika,+ ufa wosalala,+ vinyo,+ mafuta,+ lubani,*+ ndi mafuta a basamu.+30 Ena mwa ana a ansembe anali opanga mafuta onunkhira+ osakaniza ndi mafuta a basamu.31 Matitiya Mlevi, yemwe anali mwana woyamba wa Salumu+ Mkora, anali ndi udindo woyang’anira zinthu zophikidwa m’ziwaya,+ umene anapatsidwa chifukwa cha kukhulupirika kwake.32 Ena mwa ana a Akohati, abale awo, anali oyang’anira mikate yosanjikiza,+ kuti aziikonza sabata ndi sabata.+33 Amenewa ndiwo anali oimba,+ atsogoleri a makolo a Alevi m’zipinda zodyera.+ Iwo sanali kupatsidwa ntchito zina+ chifukwa usana ndi usiku anali ndi udindo wogwira ntchito yawo.+34 Amenewa anali atsogoleri a Alevi potsata mibadwo yawo. Iwo ndi amene anali kukhala ku Yerusalemu.+35 Yeyeli bambo wa Gibeoni+ anali kukhala ku Gibeoni, ndipo dzina la mkazi wake linali Maaka.36 Mwana wake woyamba anali Abidoni. Anaberekanso Zuri, Kisi, Baala, Nera, Nadabu,37 Gedori, Ahiyo, Zekariya,+ ndi Mikiloti.38 Mikiloti anabereka Simeamu. Amenewa ndi amene anali kukhala ku Yerusalemu pamodzi ndi abale awo ena, moyang’anizana ndi abale awo.39 Nera+ anabereka Kisi,+ Kisi anabereka Sauli,+ Sauli anabereka Yonatani,+ Malikisuwa,+ Abinadabu,+ ndi Esibaala.+40 Mwana wa Yonatani anali Meribi-baala,+ ndipo Meribi-baala anabereka Mika.+41 Ana a Mika anali Pitoni, Meleki, Tareya, ndi Ahazi.+42 Ahazi anabereka Yara, Yara anabereka Alemeti, Azimaveti, ndi Zimiri. Zimiri anabereka Moza.43 Moza anabereka Bineya, Bineya anabereka Refaya,+ Refaya anabereka Eleasa, ndipo Eleasa anabereka Azeli.44 Azeli anali ndi ana 6. Mayina awo anali Azirikamu, Bokeru, Isimaeli, Seariya, Obadiya, ndi Hanani. Amenewa anali ana a Azeli.+